02007R0329 — HR — 19.07.2017 — 027.001

Ovaj je tekst namijenjen isključivo dokumentiranju i nema pravni učinak. Institucije Unije nisu odgovorne za njegov sadržaj. Vjerodostojne inačice relevantnih akata, uključujući njihove preambule, one su koje su objavljene u Službenom listu Europske unije i dostupne u EUR-Lexu. Tim službenim tekstovima može se izravno pristupiti putem poveznica sadržanih u ovom dokumentu.

Promijenio:













▼B

UREDBA VIJEĆA (EZ) br. 329/2007

od 27. ožujka 2007.

o mjerama ograničavanja protiv Demokratske Narodne Republike Koreje







Članak 1.

Za potrebe ove Uredbe, primjenjuju se sljedeće definicije:

1. „Odbor za sankcije” znači Odbor Vijeća sigurnosti UN-a koji je osnovan na temelju stavka 12. Rezolucije Vijeća sigurnosti UN-a 1718 (2006.).

2. „Sjeverna Koreja” znači Demokratska Narodna Republika Koreja.

3. „Tehnička pomoć” znači bilo kakva tehnička potpora u vezi s popravkom, razvojem, izradom, sastavljanjem, ispitivanjem, održavanjem ili bilo kakva druga tehnička usluga te može biti i u obliku kao što je davanje uputa, savjeta, obuke, prijenos praktičnog znanja ili vještina ili usluga savjetovanja; tehnička pomoć uključuje i pomoć u usmenom obliku.

4. „Financijska sredstva” znači financijska imovina i koristi bilo koje vrste, uključujući, ali ne isključivo:

(a) gotovinu, čekove, novčana potraživanja, mjenice, novčane doznake i druga sredstva plaćanja;

(b) uložena sredstva u financijskim ustanovama ili drugim subjektima, stanje salda na računima, dugovanja i dužničke obveze;

(c) vrijednosne papire kojima se trguje javno ili privatno te dužničke instrumente, uključujući dionice i udjele, potvrde koji predstavljaju vrijednosne papire, obveznice, mjenice, jamstva, zadužnice te ugovore o derivatima;

(d) kamate, dividende ili druge prihode od ili vrijednost koja je nastala ili je proizvod imovine;

(e) kredite, prava prijeboja, jamstva, jamstva da će ugovor biti izvršen prema ugovorenim uvjetima ili druge financijske obveze;

(f) akreditive, teretnice, potvrde o prijenosu prava vlasništva; i

(g) dokumente koji svjedoče o bilo kakvom udjelu u financijskim sredstvima ili financijskim izvorima.

5. „Zamrzavanje financijskih sredstava” znači sprečavanje bilo kakvog kretanja, prijenosa, izmjene, upotrebe ili bilo kakvog raspolaganja sredstvima koje bi dovelo do bilo kakve promjene u obujmu, iznosu, lokaciji, vlasništvu, naravi, odredištu ili do nekih drugih promjena koje bi omogućile korištenje tih sredstava, uključujući upravljanje portfeljem.

▼M20

6. „Gospodarski izvori” znači imovina bilo koje vrste, materijalna ili nematerijalna, pokretna ili nepokretna, stvarna ili potencijalna, koja ne predstavlja financijska sredstva, ali se može upotrijebiti za pribavljanje financijskih sredstava, robe ili usluga, uključujući plovila, poput pomorskih plovila.

▼B

7. „Zamrzavanje gospodarskih izvora” znači sprečavanje upotrebe istih s ciljem stjecanja financijskih sredstava, robe ili usluga na bilo koji način, uključujući, ali ne isključivo, prodaju, unajmljivanje ili stavljanje pod hipoteku.

▼M4

8. „područje Unije” znači državna područja država članica, uključujući njihov zračni prostor, na koja se primjenjuje Ugovor, prema uvjetima utvrđenima u tom Ugovoru.

▼M12

9. „usluge posredovanja” znači

i. pregovaranje ili način transakcija u vezi s kupnjom, prodajom ili opskrbom robe i tehnologije ili financijskih i tehničkih usluga, uključujući iz jedne treće zemlje u drugu; ili

ii. prodaja ili kupnja robe i tehnologije ili financijskih i tehničkih usluga, uključujući i kad se nalaze u trećoj zemlji radi prijenosa u drugu treću zemlju.

▼M22

10. „investicijske usluge” znači sljedeće usluge i aktivnosti:

(a) zaprimanje i prijenos naloga u vezi s jednim ili više financijskih instrumenata;

(b) izvršavanje naloga u ime klijenta;

(c) trgovanje za svoj račun;

(d) upravljanje portfeljem;

(e) investicijsko savjetovanje;

(f) pokroviteljstvo izdanja financijskih instrumenata i/ili plasiranje financijskih instrumenata s čvrstom obvezom preuzimanja;

(g) plasiranje financijskih instrumenata bez čvrste obveze preuzimanja;

(h) sve usluge u vezi s uvrštavanjem za trgovanje na uređenom tržištu ili trgovanje na multilateralnoj trgovinskoj platformi.

11. „prijenos financijskih sredstava” znači:

(a) svaka transakcija koja se obavlja u ime platitelja preko pružatelja platnih usluga elektroničkim sredstvima, s ciljem da se financijska sredstva stave na raspolaganje primatelju plaćanja pri pružatelju platnih usluga, neovisno o tome jesu li platitelj i primatelj plaćanja ista osoba;

(b) svaka transakcija uporabom neelektroničkih sredstava, npr. gotovinom, čekovima ili računovodstvenim nalozima, a s ciljem da se financijska sredstva stave na raspolaganje primatelju plaćanja neovisno o tome jesu li platitelj i primatelj plaćanja ista osoba.

12. „primatelj plaćanja” znači fizička ili pravna osoba koja je predviđeni primatelj prenesenih financijskih sredstava.

13. „platitelj” znači osoba koja ima račun za plaćanje te odobrava prijenos financijskih sredstava s tog računa, ili, ako nema računa za plaćanje, koja izdaje nalog za prijenos financijskih sredstava.

14. „pružatelj platnih usluga” znači kategorije pružatelja platnih usluga iz članka 1. stavka 1. Direktive 2007/64/EZ Europskog parlamenta i Vijeća ( 1 ), fizičke ili pravne osobe koje uživaju izuzeće na temelju članka 26. Direktive 2007/64/EZ te pravne osobe koje uživaju izuzeće na temelju članka 9. Direktive 2009/110/EZ Europskog parlamenta i Vijeća ( 2 ), koje pružaju usluge prijenosa financijskih sredstava.

▼M27

15. „diplomatske misije, konzularni uredi i njihovi članovi” definirani su prema Bečkoj konvenciji o diplomatskim odnosima iz 1961. i Bečkoj konvenciji o konzularnim odnosima iz 1963. te uključuju i predstavnike Sjeverne Koreje koji su akreditirani za međunarodne organizacije smještene u državama članicama.

▼M28

16. „usluge povezane s” znači usluge koje uz naknadu ili na temelju ugovora pružaju jedinice koje se uglavnom bave proizvodnjom prenosive robe, kao i usluge koje su obično u vezi s proizvodnjom takve robe.

▼M20

Članak 2.

1. Zabranjuje se:

(a) prodaja, opskrba, prijenos ili izvoz, izravno ili neizravno, robe i tehnologije, uključujući softver, navedenih u ►M23 prilozima I., I.a, I.b i I.g ◄ , neovisno o tome jesu li podrijetlom iz Unije, bilo kojoj fizičkoj ili pravnoj osobi, subjektu ili tijelu u Sjevernoj Koreji ili za upotrebu u Sjevernoj Koreji;

(b) prodaja, opskrba, izvoz ili prijenos zrakoplovnog goriva kako je navedeno u Prilogu I.e u Sjevernu Koreju ili prijevoz zrakoplovnog goriva u Sjevernu Koreju plovilom ili zrakoplovom pod zastavom država članica, bez obzira na to potječe li s državnih područja država članica;

(c) sudjelovanje, svjesno i namjerno, u aktivnostima čiji je cilj ili učinak zaobilaženje zabrana iz točaka (a) i (b).

▼M27

2. Prilogom I. obuhvaćeni su svi predmeti, materijali, oprema, roba i tehnologija, uključujući softver, koji su roba ili tehnologija s dvojnom namjenom kako je definirano u Uredbi Vijeća (EZ) br. 428/2009 ( 3 ).

Prilogom I.a obuhvaćeni su drugi predmeti, materijali, oprema, roba i tehnologija koji bi mogli doprinijeti programima Sjeverne Koreje povezanima s nuklearnim naoružanjem, programima povezanima s drugim oružjem za masovno uništenje ili programima povezanima s balističkim raketama.

Prilogom I.b obuvaćene su određene ključne komponente za sektor balističkih raketa.

Prilogom I.e obuhvaćeno je zrakoplovno gorivo iz stavka 1. točke (b).

Prilogom I.g obuhvaćeni su predmeti, materijali, oprema, roba i tehnologija koji su povezani s oružjem za masovno uništenje, a koji su utvrđeni i označeni na temelju stavka 25. Rezolucije Vijeća sigurnosti UN-a 2270 (2016) i stavcima 4. i 7. Rezolucije Vijeća sigurnosti UN-a 2321 (2016).

▼M20

3. Zabranjuje se kupnja, uvoz ili prijevoz robe i tehnologije navedenih u ►M23 prilozima I., I.a, I.b i I.g ◄ , iz Sjeverne Koreje, neovisno o tome je li dotični predmet podrijetlom iz Sjeverne Koreje.

▼M27

4. Zabranjuje se:

(a) uvoz, kupnja ili prijenos, izravni ili neizravni, zlata, rude titanija, rude vanadija i rijetkih zemnih materijala, kako su navedeni u Prilogu I.c, ili ugljena, željeza i željezne rude, kako su navedeni u Prilogu I.d, iz Sjeverne Koreje, neovisno o tome potječu li iz Sjeverne Koreje;

(b) uvoz, kupnja ili prijenos, izravno ili neizravno, bakra, nikla, srebra i cinka, kako su navedeni u Prilogu I.h, iz Sjeverne Koreje, neovisno o tome potječu li iz Sjeverne Koreje;

(c) uvoz, kupnja ili prijenos, izravno ili neizravno, naftnih derivata, kako su navedeni u Prilogu I.f, iz Sjeverne Koreje, neovisno o tome potječu li iz Sjeverne Koreje;

(d) sudjelovanje, svjesno i namjerno, u aktivnostima čiji je cilj ili učinak zaobilaženje zabrana iz točaka (a), (b) i (c) ovog podstavka.

Prilog I.c obuhvaća zlato, rudu titanija, rudu vanadija i rijetke zemne minerale iz prvog podstavka točke (a).

Prilog I.d obuhvaća ugljen, željezo i željeznu rudu iz prvog podstavka točke (a).

Prilog I.f obuhvaća naftne derivate iz prvog podstavka točke (c).

Prilog I.h obuhvaća bakar, nikal, srebro i cink iz prvog podstavka točke (b).

▼M20

5. Odstupajući od stavka 4. točke (a), odgovarajuće nadležno tijelo države članice, kako je utvrđeno na internetskim stranicama navedenima u Prilogu II., može odobriti:

(a) kupnju, uvoz ili prijenos ugljena, pod uvjetom da je nadležno tijelo države članice, kako je utvrđeno na internetskim stranicama navedenima u Prilogu II., na temelju vjerodostojnih informacija utvrdilo da je isporuka potjecala izvan Sjeverne Koreje i da je prevezena kroz Sjevernu Koreju samo radi izvoza iz luke Rajin (Rason), da je odgovarajuća država članica prethodno obavijestila Odbor za sankcije o takvim transakcijama i da te transakcije nisu povezane s ostvarivanjem prihoda za sjevernokorejske nuklearne programe ili programe balističkih raketa ili druge aktivnosti zabranjene rezolucijama Vijeća sigurnosti UN-a 1718 (2006), 1874 (2009), 2087 (2013), 2094 (2013) ili 2270 (2016) ili ovom Uredbom; ili

▼M27

(b) transakcije željezom i željeznom rudom za koje je utvrđeno da su isključivo radi osiguravanja osnovnih sredstava za život i da su nepovezane s ostvarivanjem prihoda za sjevernokorejske nuklearne programe ili programe balističkih raketa ili druge aktivnosti zabranjene rezolucijama Vijeća sigurnosti UN-a 1718 (2006), 1874 (2009), 2087 (2013), 2094 (2013), 2270 (2016) ili 2321 (2016) ili ovom Uredbom; ili

▼M27

(c) transakcije ugljenom za koje je utvrđeno da su isključivo radi osiguravanja osnovnih sredstava za život, pod uvjetom da su ispunjeni sljedeći uvjeti:

i. transakcije su nepovezane s ostvarivanjem prihoda za sjevernokorejske nuklearne programe ili programe balističkih raketa ili druge aktivnosti zabranjene rezolucijama Vijeća sigurnosti UN-a 1718 (2006), 1874 (2009), 2087 (2013), 2094 (2013), 2270 (2016) ili 2321 (2016);

ii. transakcije ne uključuju pojedince ili subjekte povezane sa sjevernokorejskim nuklearnim programima ili programima balističkih raketa ili drugim aktivnostima zabranjenima rezolucijom Vijeća sigurnosti UN-a 1718 (2006), 1874 (2009), 2087 (2013), 2094 (2013), 2270 (2016) ili 2321 (2016), uključujući osobe, subjekte i tijela navedene u Prilogu IV., ili pojedince ili subjekte koji djeluju u njihovo ime ili prema njihovim uputama, ili subjekte koji su u njihovu vlasništvu ili pod njihovom kontrolom, izravno ili neizravno, ili pojedince ili subjekte koji im pomažu u izbjegavanju sankcija; i

iii. Odbor za sankcije nije obavijestio države članice da je dosegnuta ukupna godišnja granična vrijednost.

▼M20

6. Zabrana iz stavka 1. točke (b) ne primjenjuje se na prodaju zrakoplovnog goriva ili opskrbu njime civilnih putničkih zrakoplova izvan Sjeverne Koreje isključivo za potrošnju tijekom leta u Sjevernu Koreju i povratka u zračnu luku polijetanja.

7. Odstupajući od stavka 1. točke (b), odgovarajuće nadležno tijelo države članice, kako je utvrđeno na internetskim stranicama navedenima u Prilogu II., može odobriti prodaju ili prijenos predmeta ili opskrbu njime, pod uvjetom da je država članica od Odbora za sankcije iznimno na pojedinačnoj osnovi dobila prethodno odobrenje za prijenos u Sjevernu Koreju takvih proizvoda za provjerene osnovne humanitarne potrebe i podložno posebnim aranžmanima za djelotvorno praćenje isporuke i upotrebe.

8. Dotična država članica obavješćuje druge države članice i Komisiju o svakom odobrenju dodijeljenom na temelju stavka 5. ili 7.

▼M20

Članak 2.a

1. Zabranjuje se prodaja, opskrba, prijenos ili izvoz, izravno ili neizravno, u Sjevernu Koreju svakog predmeta, osim hrane ili lijekova, ako izvoznik zna ili ima opravdane razloge za sumnju:

(a) da je predmet izravno ili neizravno namijenjen oružanim snagama Sjeverne Koreje; ili

(b) da bi se izvozom tog predmeta moglo podupirati ili jačati operativne sposobnosti vojnih snaga države koja nije Sjeverna Koreja.

2. Zabranjuje se kupnja, uvoz ili prijevoz iz Sjeverne Koreje predmeta iz stavka 1. ako uvoznik ili prijevoznik zna ili ima opravdane razloge za sumnju da postoji razlog iz točke (a) ili (b) tog stavka.

3. Odstupajući od stavka 1., odgovarajuće nadležno tijelo države članice, kako je utvrđeno na internetskim stranicama navedenima u Prilogu II., može odobriti prodaju, opskrbu, prijenos ili izvoz nekog predmeta u Sjevernu Koreju ili kupnju, uvoz ili prijevoz nekog predmeta iz Sjeverne Koreje:

(a) ako predmet nije povezan s proizvodnjom, razvojem, održavanjem ili upotrebom vojne robe, ili s razvojem ili održavanjem vojnog osoblja, te ako je nadležno tijelo utvrdilo da se tim predmetom ne bi izravno doprinosilo razvoju operativnih sposobnosti oružanih snaga Sjeverne Koreje ili izvozu kojim se podupiru ili jačaju operativne sposobnosti oružanih snaga države koja nije Sjeverna Koreja;

(b) ako je Odbor za sankcije na pojedinačnoj osnovi utvrdio da određena opskrba, prodaja ili prijenos ne bi bio u suprotnosti s ciljevima rezolucija Vijeća sigurnosti UN-a 1718 (2006), 1874 (2009), 2087 (2013), 2094 (2013) ili 2270 (2016); ili

(c) ako nadležno tijelo države članice smatra da dotična aktivnost služi isključivo u humanitarne svrhe ili svrhe osiguravanja osnovnih sredstava za život kojima se sjevernokorejske osobe, subjekti ili tijela neće koristiti za ostvarivanje prihoda te da nije povezana ni s jednom od aktivnosti zabranjenih rezolucijama Vijeća sigurnosti UN-a 1718 (2006), 1874 (2009), 2087 (2013), 2094 (2013) ili 2270 (2016), pod uvjetom da država članica prethodno obavijesti Odbor za sankcije o takvom utvrđenju i mjerama poduzetima kako bi se spriječilo preusmjeravanje predmeta u bilo koju zabranjenu svrhu.

4. Dotična država članica obavješćuje druge države članice i Komisiju o namjeri izdavanja odobrenja na temelju ovog članka najmanje tjedan dana prije izdavanja odobrenja.

▼B

Članak 3.

▼M4

1. Zabranjuje se:

▼M12

(a) izravno ili neizravno pružati tehničku pomoć ili usluge posredovanja u pogledu robe i tehnologije navedenih u Zajedničkom popisu vojne opreme EU-a ili u ►M23 prilozima I., I.a, I.b i I.g ◄ te osiguranja, proizvodnje, održavanja i upotrebe robe navedene u Zajedničkom popisu vojne opreme EU-a ili u ►M23 prilozima I., I.a, I.b i I.g ◄ bilo kojoj fizičkoj ili pravnoj osobi, subjektu ili tijelu u Sjevernoj Koreji ili za upotrebu u Sjevernoj Koreji;

▼M9

(b) osiguravanje financiranja ili pružanje financijske pomoći u vezi s robom i tehnologijom navedenom u Zajedničkom popisu vojne opreme EU-a ili u ►M23 prilozima I., I.a, I.b i I.g ◄ , uključujući posebno bespovratna sredstva, zajmove i osiguranje izvoznog kredita, kao i osiguranja i reosiguranja, za bilo kakvu prodaju, opskrbu, prijenos ili izvoz takvih proizvoda ili za pružanje bilo kakve povezane tehničke pomoći izravno ili neizravno bilo kojoj fizičkoj ili pravnoj osobi, subjektu ili tijelu u Sjevernoj Koreji ili za korištenje u Sjevernoj Koreji;

▼M4

(c) primanje tehničke pomoći u vezi s robom i tehnologijom navedenom u Zajedničkom popisu vojne opreme EU-a ili u ►M23 prilozima I., I.a, I.b i I.g ◄ , ili povezanom s osiguravanjem, izradom, održavanjem i upotrebom robe navedene u Zajedničkom popisu vojne opreme EU-a ili u ►M23 prilozima I., I.a, I.b i I.g ◄ , izravno ili neizravno od bilo koje fizičke ili pravne osobe, subjekta ili tijela u Sjevernoj Koreji ili za uporabu u Sjevernoj Koreji;

(d) primanje financiranja ili financijske pomoći u vezi s robom i tehnologijom navedenom u Zajedničkom popisu vojne opreme EU-a ili ►M23 prilozima I., I.a, I.b i I.g ◄ , uključujući posebno nepovratna sredstva, zajmove i osiguranje izvoznog kredita za prodaju, dostavu, prijenos ili izvoz takvih proizvoda ili za pružanje tehničke pomoći izravno ili neizravno od fizičke ili pravne osobe, subjekta ili tijela u Sjevernoj Koreji ili za uporabu u Sjevernoj Koreji;

(e) svjesno i namjerno sudjelovanje u aktivnostima čiji je cilj ili učinak izbjegavanje zabrana iz točki (a), (b), (c) i (d).

▼B

2. Zabrane određene u stavku 2. ne primjenjuju se na neborbena vozila proizvedena ili opremljena materijalima za balističku zaštitu koja su namijenjena isključivo za zaštitu osoblja EU-a i njezinih država članica u Sjevernoj Koreji.

▼M22

Članak 3.a

1. Odstupajući od članka 2. stavka 1. i članka 3. stavka 1., odgovarajuće nadležno tijelo države članice, kako je utvrđeno na internetskim stranicama navedenima u Prilogu II., može odobriti, pod uvjetima koje smatra primjerenima, izravnu ili neizravnu nabavu, prodaju, prijenos ili izvoz predmeta i tehnologije, uključujući softver, iz članka 2. stavka 1. ili pomoć ili usluge posredovanja iz članka 3. stavka 1. ako su ta roba i tehnologija, pomoć ili usluge posredovanja namijenjene za prehrambene, poljoprivredne, medicinske ili druge humanitarne svrhe.

2. Dotična država članica u roku od četiri tjedna obavješćuje druge države članice i Komisiju o odobrenjima izdanima na temelju ovog članka.

3. Odstupajući od članka 2. stavka 1. točke (a) te članka 3. stavka 1. točaka (a) i (b), odgovarajuće nadležno tijelo države članice, kako je utvrđeno na internetskim stranicama navedenima u Prilogu II., može odobriti tamo navedene transakcije pod uvjetima koje smatra primjerenima i ako je Vijeće sigurnosti UN-a odobrilo zahtjev.

4. Dotična država članica obavješćuje druge države članice i Komisiju o svakom zahtjevu za odobrenje koji je podnijelo Vijeću sigurnosti UN-a na temelju stavka 3.

Članak 3.b

1. Uz obvezu pružanja informacija prije dolaska i odlaska nadležnim carinskim tijelima, kako je određeno u relevantnim odredbama o ulaznim i izlaznim skraćenim deklaracijama, kao i o carinskim deklaracijama u Uredbi (EU) br. 952/2013 Europskog parlamenta i Vijeća ( 4 ), Delegiranoj uredbi Komisije (EU) 2015/2446 ( 5 ) i Provedbenoj uredbi Komisije (EU) 2015/2447 ( 6 ), osoba koja pruža informacije iz stavka 2. ovog članka izjavljuje je li roba obuhvaćena Zajedničkim popisom vojne opreme ili ovom Uredbom te, ako je za njihov izvoz potrebno odobrenje, navodi osobitosti robe i tehnologije obuhvaćene izdanom izvoznom dozvolom.

2. Potrebni dodatni elementi iz ovog članka podnose se uporabom carinske deklaracije ili, ako takva deklaracija ne postoji, u bilo kojem drugom pisanom obliku, prema potrebi.

▼M22 —————

▼M28

Članak 3.c

1. Zabranjeno je:

(a) izravno ili neizravno pružati bilo koje usluge povezane s rudarstvom ili bilo koje usluge povezane s proizvodnjom u kemijskoj industriji, industriji rudarstva i industriji rafiniranja, koje su navedene u dijelu A Priloga VIII., bilo kojoj fizičkoj ili pravnoj osobi, subjektu ili tijelu u Sjevernoj Koreji ili za uporabu u Sjevernoj Koreji; i

(b) izravno ili neizravno pružati računalne i srodne usluge, kako su navedene u dijelu B Priloga VIII., bilo kojoj fizičkoj ili pravnoj osobi, subjektu ili tijelu u Sjevernoj Koreji ili za uporabu u Sjevernoj Koreji.

2. Odstupajući od stavka 1. točke (a), nadležna tijela država članica, kako su navedena na internetskim stranicama u Prilogu II., mogu odobriti pružanje usluga povezanih s rudarstvom i pružanje usluga povezanih s proizvodnjom u kemijskoj industriji, industriji rudarstva i industriji rafiniranja ako se te usluge namjeravaju koristiti isključivo u razvojne svrhe koje su izravno namijenjene potrebama civilnog stanovništva ili promicanju nuklearnog razoružanja.

3. Zabrana iz stavka 1. točke (b) ne primjenjuje se na računalne i srodne usluge ako se te usluge namjeravaju koristiti isključivo u službene svrhe diplomatske ili konzularne misije ili međunarodne organizacije koja uživa imunitet u Sjevernoj Koreji u skladu s međunarodnim pravom.

4. Zabrana iz stavka 1. točke (b) ne primjenjuje se na računalne i srodne usluge koje pružaju javna tijela ili pravne osobe, subjekti ili tijela ako te usluge pružaju u razvojne svrhe koje su izravno namijenjene potrebama civilnog stanovništva ili promicanju nuklearnog razoružanja te ako se pružanje takvih usluga financira javnim sredstvima Unije ili država članica.

5. U slučajevima koji nisu obuhvaćeni stavkom 4., te odstupajući od stavka 1. točke (b), nadležna tijela država članica, kako su navedena na internetskim stranicama u Prilogu II., mogu odobriti pružanje računalnih i srodnih usluga ako se te usluge namjeravaju koristiti isključivo u razvojne svrhe koje su izravno namijenjene potrebama civilnog stanovništva ili promicanju nuklearnog razoružanja.

6. Zabrane iz stavka 1. ne primjenjuju se na pružanje usluga do 9. srpnja 2017., na temelju ugovora i sporazuma koji su sklopljeni ili obveza koje su nastale prije 8. travnja 2017.

▼M22

Članak 4.

1. Zabranjeno je:

(a) izravno ili neizravno prodavati, nabavljati, prenositi ili izvoziti luksuznu robu, kako je navedena u Prilogu III., u Sjevernu Koreju;

(b) izravno ili neizravno kupovati, uvoziti ili prenositi luksuznu robu, kako je navedena u Priloga III., iz Sjeverne Koreje bez obzira na to potječe li iz Sjeverne Koreje;

(c) svjesno i namjerno sudjelovati u aktivnostima čiji je cilj ili učinak zaobilaženje zabrana iz točaka (a) i (b).

2. Odstupajući od stavka 1. točke (b), zabrana navedena u toj točki ne primjenjuje se na osobne predmete putnikâ ili robu nekomercijalne prirode za osobnu uporabu putnikâ koja je dio njihove prtljage.

3. Zabrane iz stavka 1. točaka (a) i (b) ne primjenjuju se na robu koja je potrebna za službene svrhe diplomatskih ili konzularnih misija država članica u Sjevernoj Koreji ili međunarodnih organizacija koje uživaju imunitet u skladu s međunarodnim pravom, ni na osobne predmete njihova osoblja.

4. Odgovarajuće nadležno tijelo države članice, kako je utvrđeno na internetskim stranicama navedenima u Prilogu II., može odobriti, pod uvjetima koje smatra primjerenima, transakciju u pogledu robe navedene u Prilogu III. točki 17., pod uvjetom da je ta roba za humanitarne svrhe.

▼M9

Članak 4.a

1. Zabranjeno je:

(a) prodavati, isporučivati, prenositi ili izvoziti, neposredno ili posredno, zlato, plemenite kovine i dijamante, kako su navedeni u Prilogu VII., neovisno o tomu jesu li podrijetlom iz Unije ili ne, Vladi Sjeverne Koreje, njezinim javnim tijelima, korporacijama i agencijama, Središnjoj banci Sjeverne Koreje te svim osobama, subjektima ili tijelima koji djeluju u njihovo ime ili prema njihovim uputama ili svim subjektima ili tijelima koji su u njihovu vlasništvu ili pod njihovim nadzorom;

(b) kupovati, uvoziti ili prevoziti, neposredno ili posredno, zlato, plemenite kovine i dijamante, kako su navedeni u Prilogu VII., neovisno o tomu jesu li podrijetlom iz Sjeverne Koreje ili ne, od Vlade Sjeverne Koreje, njezinih javnih tijela, korporacija i agencija, Središnje banke Sjeverne Koreje te svih osoba, subjekata ili tijela koji djeluju u njihovo ime ili prema njihovim uputama ili svih subjekata ili tijela koji su u njihovu vlasništvu ili pod njihovim nadzorom;

(c) pružati, neposredno ili posredno, tehničku pomoć ili usluge posredovanja, financiranje ili financijsku pomoć, povezanu s robom iz točaka (a) i (b), Vladi Sjeverne Koreje, njezinim javnim tijelima, korporacijama i agencijama, Središnjoj banci Sjeverne Koreje te svim osobama, subjektima ili tijelima koji djeluju u njihovo ime ili prema njihovim uputama ili svim subjektima ili tijelima koji su u njihovu vlasništvu ili pod njihovim nadzorom.

2. Prilog VII. uključuje zlato, plemenite kovine i dijamante koji podliježu zabranama iz stavka 1.

Članak 4.b

Zabranjeno je prodavati, isporučivati, prenositi ili izvoziti, neposredno ili posredno, novo tiskane ili neizdane sjevernokorejske novčanice i kovane kovanice Središnjoj banci Sjeverne Koreje ili u njezinu korist.

▼M27

Članak 4.c

1. Zabranjuje se uvoz, kupnja ili prijenos, izravno ili neizravno, kipova navedenih u Prilogu III.a, iz Sjeverne Koreje, neovisno o tome potječu li iz Sjeverne Koreje.

2. Odstupajući od zabrane iz stavka 1., mjerodavno nadležno tijelo države članice, kako je određeno na internetskim stranicama navedenima u Prilogu II., može odobriti uvoz, kupnja ili prijenos ako je država članica u svakom pojedinačnom slučaju dobila prethodno odobrenje Odbora za sankcije.

Prilog III.a obuhvaća kipove iz stavka 1.

Članak 4.d

1. Zabranjuje se prodaja, isporuka, prijenos ili izvoz, izravno ili neizravno, helikoptera i plovila, kako su navedeni u Prilogu III.b, u Sjevernu Koreju.

2. Odstupajući od zabrane iz stavka 1., mjerodavno nadležno tijelo države članice, kako je određeno na internetskim stranicama navedenima u Prilogu II., može odobriti takvu prodaju, isporuku, prijenos, ili izvoz ako je država članica u svakom pojedinačnom slučaju dobila prethodno odobrenje Odbora za sankcije.

3. Prilog III.b obuhvaća helikoptere i plovila iz stavka 1.

Članak 4.e

1. Zabranjuje se:

(a) davanje u zakup nekretnina ili njihovo stavljanje na raspolaganje na neki drugi način, izravno ili neizravno, osobama, subjektima ili tijelima vlade Sjeverne Koreje za bilo koju drugu svrhu osim diplomatskih ili konzularnih aktivnosti, u skladu s Bečkom konvencijom o diplomatskim odnosima iz 1961. i Bečkom konvencijom o konzularnim odnosima iz 1963.;

(b) uzimanje u zakup, izravno ili neizravno, nekretnine od osoba, subjekata ili tijela vlade Sjeverne Koreje; ili

(c) sudjelovanje u bilo kakvoj aktivnosti povezanoj s korištenjem nekretnine koju osobe, subjekti ili tijela vlade Sjeverne Koreje imaju u vlasništvu, zakupu ili na neki drugi način ostvaruju pravo na njezino korištenje, osim za pružanje robe i usluga koji:

i. od ključne su važnosti za funkcioniranje diplomatskih misija ili konzularnih ureda, u skladu s bečkim konvencijama iz 1961. i 1963.; i

ii. ne mogu se koristiti za izravno ili neizravno ostvarivanje prihoda ili dobiti za vladu Sjeverne Koreje.

2. Za potrebe ovog članka „nekretnine” znači zemljišta, zgrade i njihovi dijelovi koji se nalaze izvan državnog područja Sjeverne Koreje.

▼M22

Članak 5.

▼M27

1. Teret, uključujući osobnu prtljagu i prijavljenu prtljagu, u Uniji ili u provozu kroz Uniju, uključujući zračne luke, morske luke i slobodne trgovinske zone, kako je navedeno u člancima 243. do 249. Uredbe (EU) br. 952/2013, podliježe inspekcijskom nadzoru radi osiguravanja da ne sadržava predmete zabranjene rezolucijama Vijeća sigurnosti UN-a 1718 (2006), 1874 (2009), 2087 (2013), 2094 (2013), 2270 (2016) ili 2321 (2016) ili ovom Uredbom:

(a) ako teret potječe iz Sjeverne Koreje;

(b) ako se teret prevozi u Sjevernu Koreju;

(c) ako su u ugovaranju tereta sudjelovali ili ugovaranje olakšali Sjeverna Koreja, njezini državljani ili pojedinci ili subjekti koji djeluju u njihovo ime ili prema njihovim uputama, ili subjekti u njihovu vlasništvu ili pod njihovim nadzorom;

(d) ako su u ugovaranju tereta sudjelovali ili ugovaranje olakšali subjekti ili tijela navedeni u Prilogu IV.; ili

(e) ako se teret prevozi plovilima pod zastavom Sjeverne Koreje ili zrakoplovom registriranim u Sjevernoj Koreji ili ako su to plovilo ili zrakoplov bez državne pripadnosti.

▼M22

2. Ako teret nije obuhvaćen područjem primjene stavka 1., teret u Uniji ili u provozu kroz Uniju, uključujući zračne luke, morske luke i slobodne zone, podliježe inspekciji ako postoje opravdani razlozi za sumnju da bi mogao sadržavati predmete čije su prodaja, nabava, prijenos ili izvoz zabranjeni ovom Uredbom u sljedećim okolnostima:

(a) teret se prevozi iz Sjeverne Koreje;

(b) teret se prevozi u Sjevernu Koreju; ili

(c) za teret su posredovali ili su ga omogućili Sjeverna Koreja ili njezini državljani ili pojedinci ili subjekti koji djeluju u njihovo ime.

3. Stavcima 1. i 2. ne dovode se u pitanje nepovredivost i zaštita diplomatskih i konzularnih torbi predviđena Bečkom konvencijom o diplomatskim odnosima iz 1961. i Bečkom konvencijom o konzularnim odnosima iz 1963.

4. Zabranjuje se pružanje usluga opskrbe gorivom ili drugim potrepštinama ili bilo kojih drugih usluga plovilima Sjeverne Koreje ako pružatelji usluga imaju informacije, uključujući one od nadležnih carinskih tijela koje se temelje na informacijama prije dolaska i odlaska iz članka 3.a stavka 1., na temelju kojih se može opravdano posumnjati da se na plovilima nalaze predmeti čija su nabava, prodaja, prijenos ili izvoz zabranjeni ovom Uredbom, osim ako je pružanje takvih usluga potrebno za humanitarne svrhe.

▼M9

Članak 5.a

▼M20

1.a Kreditnim i financijskim institucijama koje su obuhvaćene područjem primjene članka 16. zabranjuje se:

(a) otvoriti bankovni račun u kreditnoj ili financijskoj instituciji sa sjedištem u Sjevernoj Koreji ili u bilo kojoj kreditnoj ili financijskoj instituciji iz članka 11.a stavka 2.;

(b) uspostaviti korespondentski bankovni odnos s kreditnom ili financijskom institucijom sa sjedištem u Sjevernoj Koreji ili s bilo kojom kreditnom ili financijskom institucijom iz članka 11.a stavka 2.;

(c) otvoriti predstavništva u Sjevernoj Koreji ili osnovati novu podružnicu ili društvo kćer u Sjevernoj Koreji;

(d) osnovati zajednički pothvat s kreditnom ili financijskom institucijom sa sjedištem u Sjevernoj Koreji ili s bilo kojom kreditnom ili financijskom institucijom iz članka 11.a stavka 2., ili steći vlasnički udjel u takvoj kreditnoj ili financijskoj instituciji.

1.b Odstupajući od zabrana iz stavka 1.a točaka (b) i (d), odgovarajuće nadležno tijelo države članice, kako je utvrđeno na internetskim stranicama navedenima u Prilogu II., može odobriti transakcije ako ih je prethodno odobrio Odbor za sankcije.

1.c Dotična država članica obavješćuje druge države članice i Komisiju o svakom odobrenju dodijeljenom na temelju stavka 1.b.

1.d Kreditne i financijske institucije koje su obuhvaćene područjem primjene članka 16. moraju najkasnije 31. svibnja 2016.:

▼M27

(a) zatvoriti sve bankovne račune u kreditnoj ili financijskoj instituciji iz članka 5.c stavka 2.;

▼M20

(b) prekinuti sve korespondentske bankovne odnose s kreditnom ili financijskom institucijom sa sjedištem u Sjevernoj Koreji ili s bilo kojom kreditnom ili financijskom institucijom iz članka 11.a stavka 2.;

(c) zatvoriti predstavništva, podružnice i društva kćeri u Sjevernoj Koreji;

(d) okončati zajedničke pothvate s kreditnom ili financijskom institucijom sa sjedištem u Sjevernoj Koreji ili s bilo kojom kreditnom ili financijskom institucijom iz članka 11.a stavka 2.;

(e) odreći se svakog vlasničkog udjela u kreditnoj ili financijskoj instituciji sa sjedištem u Sjevernoj Koreji ili u bilo kojoj kreditnoj ili financijskoj instituciji iz članka 11.a stavka 2.

▼M27 —————

▼M27

1.f Odstupajući od stavka 1.d točaka (a) i (c), mjerodavno nadležno tijelo države članice, kako je određeno na internetskim stranicama navedenima u Prilogu II., može odobriti da određena predstavništva, društva kćeri ili bankovni računi ostanu aktivni ako je Odbor za sankcije prethodno u svakom pojedinačnom slučaju odredio da su takva predstavništva, društva kćeri ili bankovni računi potrebni za isporuku humanitarne pomoći ili aktivnosti diplomatskih misija u Sjevernoj Koreji na temelju Bečke konvencije o diplomatskim odnosima ili aktivnosti Ujedinjenih naroda ili njihovih specijaliziranih agencija ili za bilo koje druge svrhe u skladu s rezolucijama Vijeća sigurnosti UN-a 1718 (2006), 1874 (2009), 2087 (2013), 2094 (2013), 2270 (2016) ili 2321 (2016).

▼M20

1.g Dotična država članica obavješćuje druge države članice i Komisiju o svakom odobrenju dodijeljenom na temelju stavka 1.f.

▼M9

2. Zabranjeno je:

(a) izdavanje dozvole za otvaranje predstavništva ili osnivanje podružnice ili ovisnog društva u Uniji kreditne ili financijske institucije sa sjedištem u Sjevernoj Koreji ili kreditne ili financijske institucije iz članka 11.a stavka 2.;

(b) sklapati sporazume za kreditnu ili financijsku instituciju sa sjedištem u Sjevernoj Koreji ili u njezino ime, ili za bilo koju kreditnu ili financijsku instituciju iz članka 11.a stavka 2. u vezi s otvaranjem predstavništva ili osnivanjem podružnice ili ovisnog društva u Uniji;

(c) izdavanje odobrenja za pokretanje i obavljanje poslovne djelatnosti kreditnih institucija ili za bilo koju drugu poslovnu djelatnost za koju je potrebno prethodno izdavanje odobrenja, predstavništvu, podružnici ili ovisnom društvu kreditne ili financijske institucije sa sjedištem u Sjevernoj Koreji ili bilo koje kreditne ili financijske institucije iz članka 11.a stavka 2., ako predstavništvo, podružnica ili ovisno društvo nije poslovalo prije 19. veljače 2013.;

(d) steći ili povećati vlasnički udio ili steći bilo koji drugi vlasnički interes u kreditnoj ili financijskoj instituciji koja je u području primjene članka 16. od strane bilo koje kreditne ili financijske institucije iz članka 11.a stavka 2;

▼M20

(e) poslovanje ili olakšavanje poslovanja predstavništva, podružnice ili društva kćeri kreditne ili financijske institucije sa sjedištem u Sjevernoj Koreji ili bilo koje kreditne ili financijske institucije iz članka 11.a stavka 2.

▼M22

Članak 5.b

1. Zabranjeno je na području Unije prihvatiti ili odobriti ulaganja u bilo koju poslovnu djelatnost ako takva ulaganja dolaze od:

(a) osoba, subjekata ili tijela Vlade Sjeverne Koreje;

(b) Radničke partije Koreje;

(c) državljana Sjeverne Koreje;

(d) pravnih osoba, subjekata ili tijela registriranih ili osnovanih u skladu sa zakonima Sjeverne Koreje;

(e) osoba, subjekata ili tijela koji djeluju u njihovo ime ili prema njihovim uputama;

(f) pravnih osoba, subjekata ili tijela čiji su oni vlasnici ili koji su pod njihovim nadzorom.

▼M28

2. Zabranjeno je:

(a) osnovati zajednički pothvat ili preuzeti ili proširiti bilo koji vlasnički interes, među ostalim preuzimanjem u cijelosti ili stjecanjem dionica ili drugih vrijednosnih papira kojima se stječu udjeli, u bilo kojoj pravnoj osobi, subjektu ili tijelu iz stavka 1. točaka od (a) do (f) koji su uključeni u aktivnosti ili programe Sjeverne Koreje povezane s nuklearnim naoružanjem, balističkim raketama ili drugim oružjem za masovno uništenje ili u aktivnosti u sektorima rudarstva, rafiniranja, kemijskoj, metalurškoj i metaloprerađivačkoj te zrakoplovno-svemirskoj industriji ili industriji povezanoj s konvencionalnim oružjem;

(b) odobriti financiranje ili financijsku pomoć bilo kojoj pravnoj osobi, subjektu ili tijelu iz stavka 1. točaka od (d) do (f) ili odobriti financiranje ili financijsku pomoć u dokazanu svrhu financiranja takvih pravnih osoba, subjekata ili tijela;

(c) pružati investicijske usluge koje su izravno ili neizravno u vezi s aktivnostima iz točaka (a) i (b) ovog stavka.

▼M22

Članak 5.c

1. Zabranjuju se prijenosi financijskih sredstava u Sjevernu Koreju i iz nje, osim ako se odnose na transakciju iz stavka 3.

2. Kreditnim i financijskim institucijama koje su obuhvaćene područjem primjene članka 16. zabranjuje se sklapanje ili nastavak sudjelovanja u transakcijama s:

(a) kreditnim i financijskim institucijama sa sjedištem u Sjevernoj Koreji;

(b) podružnicama ili društvima kćerima, koji su obuhvaćeni područjem primjene članka 16., kreditnih i financijskih institucija sa sjedištem u Sjevernoj Koreji, kako su navedene u Prilogu VI.;

(c) podružnicama ili društvima kćerima, koji nisu obuhvaćeni područjem primjene članka 16., kreditnih i financijskih institucija sa sjedištem u Sjevernoj Koreji, kako su navedene u Prilogu VI.;

(d) kreditnim i financijskim institucijama koje nemaju sjedište u Sjevernoj Koreji i koje nisu obuhvaćene područjem primjene članka 16., ali su pod nadzorom osoba, subjekata ili tijela sa sjedištem u Sjevernoj Koreji, kako su navedeni u Prilogu VI.,

osim ako su takve transakcije obuhvaćene područjem primjene stavka 3. te su odobrene u skladu sa stavkom 4. točkom (a), ili se za njih ne zahtijeva odobrenje u skladu sa stavkom 4. točkom (b).

3. Sljedeće transakcije mogu biti odobrene u skladu sa stavkom 4. točkom (a):

(a) transakcije povezane s hranom, zdravstvenom skrbi ili medicinskom opremom ili u poljoprivredne ili humanitarne svrhe;

(b) transakcije povezane s osobnim doznakama;

(c) transakcije povezane s ostvarivanjem izuzeća predviđenih u ovoj Uredbi;

(d) transakcije povezane s posebnim trgovinskim ugovorom koji nije zabranjene ovom Uredbom;

(e) transakcije povezane s diplomatskom ili konzularnom misijom ili međunarodnom organizacijom koje uživaju imunitet u skladu s međunarodnim pravom, ako su takve transakcije namijenjene upotrebi za službene svrhe diplomatske ili konzularne misije ili međunarodne organizacije;

(f) transakcije potrebne isključivo radi provedbe projekata koje financira Unija ili njezine države članice u razvojne svrhe, koje su izravno namijenjene potrebama civilnog stanovništva ili promicanju nuklearnog razoružanja;

(g) transakcije povezane s plaćanjima za podmirivanje potraživanja prema Sjevernoj Koreji, njezinim državljanima ili pravnim osobama, subjektima ili tijelima registriranima ili osnovanima u skladu s pravom Sjeverne Koreje, i transakcije slične prirode kojima se ne doprinosi aktivnostima zabranjenima ovom Uredbom, na pojedinačnoj osnovi i ako je dotična država članica obavijestila druge države članice i Komisiju najmanje 10 dana o izdavanju odobrenja.

▼M23

4. Za transakcije iz stavka 3. koje obuhvaćaju prijenos financijskih sredstava čija je vrijednost:

▼M22

(a) viša od 15 000 EUR ili njezine protuvrijednosti potrebno je prethodno odobrenje odgovarajućeg nadležnog tijela države članice, kako je utvrđeno na internetskim stranicama navedenima u Prilogu II. ovoj Uredbi;

(b) jednaka ili niža od 15 000 EUR ili njezine protuvrijednosti nije potrebno prethodno odobrenje.

5. Prethodno odobrenje nije potrebno za bilo koju transakciju ili prijenos financijskih sredstava koji su potrebni za službene svrhe diplomatske ili konzularne misije države članice ili međunarodne organizacije koje uživaju imunitet u Sjevernoj Koreji u skladu s međunarodnim pravom.

6. Države članice obavješćuju jedna drugu i Komisiju o svakom odobrenju izdanom na temelju stavka 4. točke (a).

7. Za transakcije obuhvaćene područjem primjene stavka 3., kreditne i financijske institucije iz članka 16. dužne su u svojim aktivnostima s kreditnim i financijskim institucijama iz stavka 2. točaka od (a) do (d):

(a) primjenjivati mjere temeljite identifikacije stranaka uspostavljene na temelju članaka 8. i 9. Direktive 2005/60/EZ Europskog parlamenta i Vijeća ( 7 );

(b) osigurati usklađenost s postupcima za borbu protiv pranja novca i financiranja terorizma uspostavljenima na temelju Direktive 2005/60 EZ i Uredbe (EZ) br. 1781/2006 Europskog parlamenta i Vijeća ( 8 );

(c) zahtijevati da se uz prijenose financijskih sredstava dostave podaci o platiteljima, kako se zahtijeva na temelju Uredbe (EZ) br. 1781/2006, i podaci o primateljima plaćanja, kao što su ime primatelja plaćanja i broj računa za plaćanje primatelja plaćanja te, prema potrebi, jedinstvena identifikacijska oznaka transakcije, te odbiti izvršiti transakciju ako bilo koji od tih podataka nedostaje ili su podaci nepotpuni;

(d) čuvati evidenciju transakcija u skladu s člankom 30. točkom (b) Direktive 2005/60/EZ;

(e) ako imaju opravdane razloge za sumnju da bi se sredstvima moglo doprinijeti sjevernokorejskim programima ili aktivnostima povezanima s nuklearnim programom, balističkim projektilima ili drugim oružjem za masovno uništenje („financiranje širenja naoružanja”), bez odgode obavijestiti nadležnu financijsko-obavještajnu jedinicu (FIU) kako je definirana Direktivom 2005/60/EZ ili drugo nadležno tijelo koje je odredila dotična država članica, kako je utvrđeno na internetskim stranicama navedenima u Prilogu II., ne dovodeći u pitanje članak 3. stavak 1. ili članak 6.;

(f) bez odgode prijaviti sve sumnjive transakcije, uključujući neuspjele transakcije;

(g) suzdržati se od izvršavanja transakcija za koje opravdano sumnjaju da bi mogle biti povezane s financiranjem širenja naoružanja sve dok se ne dovrše potrebne radnje u skladu s točkom (e) te dok se ne postigne usklađenost s uputama relevantnog FIU-a ili nadležnog tijela.

Za potrebe ovog stavka, FIU ili drugo nadležno tijelo koje djeluje kao nacionalni centar za primanje i analizu sumnjivih transakcija prima izvješća o mogućem financiranju širenja naoružanja te ima izravan ili neizravan te pravodoban pristup financijskim i administrativnim informacijama te informacijama o provedbi zakonodavstva koje su mu potrebne kako bi pravilno obavljalo tu funkciju, uključujući analizu izvješća o sumnjivim transakcijama.

8. Zahtjev za prethodno odobrenje iz stavka 3. primjenjuje se bez obzira na to je li prijenos financijskih sredstava izvršen jednom transakcijom ili u nekoliko transakcija koje se čine povezanima. Za potrebe ove Uredbe, izraz „transakcije koje se čine povezanima” uključuje:

(a) niz uzastopnih prijenosa koje izvrši ista kreditna ili financijska institucija obuhvaćena područjem primjene stavka 2., ili koji se izvrše prema njoj, ili koje izvrši isti sjevernokorejski državljanin, subjekt ili tijelo, ili koje se izvrše prema njemu, a u vezi s jednom obvezom prijenosa financijskih sredstava, pri čemu je svaki pojedinačni prijenos ispod 15 000 EUR, ali zajednički ispunjavaju kriterije za odobrenje;

(b) lanac prijenosa koji uključuje različite pružatelje platnih usluga, ili fizičke ili pravne osobe, ali je povezan s ispunjavanjem jedne obveze prijenosa financijskih sredstava.

9. Zabranjuje se svjesno i namjerno sudjelovanje u aktivnostima čiji je cilj ili učinak zaobilaženje zabrana iz ovog članka.

▼M27

Članak 5.aa

1. Kreditnim i financijskim institucijama obuhvaćenima područjem primjene članka 16. zabranjuje se otvaranje bankovnih računa sjevernokorejskim diplomatskim misijama ili konzularnim uredima i njihovima članovima iz Sjeverne Koreje.

2. Najkasnije do 11. travnja 2017. kreditne i financijske institucije obuhvaćene područjem primjene članka 16. moraju zatvoriti sve bankovne račune sjevernokorejskih diplomatskih misija ili konzularnih ureda i njihovih članova iz Sjeverne Koreje.

3. Odstupajući od stavka 1., mjerodavno nadležno tijelo države članice, kako je utvrđeno na internetskim stranicama navedenima u Prilogu II., na zahtjev sjevernokorejske diplomatske misije, konzularnog ureda ili jednog od njihovih članova može odobriti otvaranje jednog bankovnog računa za jednu misiju, ured i člana, pod uvjetom da se ta misija ili ured nalaze u toj državi članici ili je član misije ili ureda akreditiran za tu državu članicu.

4. Odstupajući od stavka 2., mjerodavno nadležno tijelo države članice, kako je utvrđeno na internetskim stranicama navedenima u Prilogu II., na zahtjev sjevernokorejske misije, ureda ili jednog od njihovih članova može odobriti da bankovni račun ostane otvoren, pod uvjetom da je dotična država članica utvrdila da se ta misija ili ured nalaze u toj državi članici ili je član misije ili ureda akreditiran za za tu državu članicu te nemaju nijedan drugi bankovni račun u toj državi članici. U slučaju da misija, ured ili sjevernokorejski član imaju više od jednog računa u toj državi članici, dotična misija, ured ili član mogu navesti koji će bankovni račun zadržati.

5. U skladu s Bečkom konvencijom o diplomatskim odnosima iz 1961. i Bečkom konvencijom o konzularnim odnosima iz 1963. države članice obavješćuju ostale države članice i Komisiju o imenima i podacima o identitetu svih sjevernokorejskih članova diplomatske misije i konzularnog ureda akreditiranih za tu državu članicu najkasnije 13. ožujka 2017., kao i o naknadnim izmjenama u roku od jednog tjedna nakon svake promjene na tom popisu. Države članice obavješćuju ostale države članice i Komisiju o svakom odobrenju dodijeljenom na temelju stavaka 3. i 4. Mjerodavno nadležno tijelo države članice, kako je utvrđeno na internetskim stranicama navedenima u Prilogu II., može obavijestiti kreditne i financijske institucije u toj državi članici o identitetu svih sjevernokorejskih članova diplomatske misije ili konzularnog ureda akreditiranih za tu ili bilo koju drugu državu članicu.

▼M4

Članak 6.

▼M12

1. Zamrzavaju se sva financijska sredstva i gospodarski izvori koji pripadaju, u vlasništvu su, koje drže ili nadziru osobe, subjekti, tijela i skupine navedeni u Prilogu IV. Prilog IV. uključuje osobe, subjekte i tijela koje odredi Odbor za sankcije ili Vijeće sigurnosti UN-a, u skladu sa stavkom 8. točkom (d) Rezolucije Vijeća sigurnosti Ujedinjenih naroda 1718 (2006) i stavkom 8. Rezolucije Vijeća sigurnosti Ujedinjenih naroda 2094 (2013).

▼M27

1.a Zamrzavaju se sva plovila navedena u Prilogu IV.a te sva sredstva i gospodarski izvori koji im pripadaju ako tako odluči Odbor za sankcije. Prilog IV.a obuhvaća plovila koja je Odbor za sankcije uvrstio na popis u skladu sa stavkom 12. Rezolucije Vijeća sigurnosti 2321 (2016).

▼M12

2. Zamrzavaju se sva financijska sredstva i gospodarski izvori koji pripadaju, u vlasništvu su, koje drže ili nadziru osobe, subjekti i tijela navedeni u Prilogu V. Prilog V. uključuje osobe, subjekte i tijela koji nisu navedeni u Prilogu IV. i za koje je Vijeće, u skladu s člankom 15. stavkom 1. točkom (b) Odluke 2013/183/ZVSP, utvrdilo:

(a) da su odgovorni, uključujući pružanjem potpore ili promicanjem, za programe Sjeverne Koreje povezane s nuklearnim naoružanjem, ostalim oružjem za masovno uništavanje i balističkim raketama, kao i osobe, subjekti ili tijela koji djeluju u njihovo ime ili prema njihovim uputama te osobe, subjekti ili tijela koji su u njihovom vlasništvu ili pod njihovim nadzorom, uključujući putem nezakonitih sredstava;

(b) da pružaju financijske usluge ili prijenos, kroz područje Unije ili iz njega ili uključujući državljane država članica ili subjekte organizirane na temelju njihovih prava ili osobe ili financijske institucije na području Unije, bilo kakve financijske ili druge imovine ili resursa koji mogu doprinijeti programima Sjeverne Koreje povezanima s nuklearnim naoružanjem, ostalim oružjem za masovno uništavanje ili balističkim raketama ili osobe, subjekte ili tijela koji djeluju u njihovo ime ili prema njihovim uputama ili osobe, subjekte i tijela koji su u njihovom vlasništvu ili pod njihovim nadzorom; ili

(c) da sudjeluju, uključujući pružanjem financijskih usluga, u opskrbi, u Sjevernu Koreju ili iz nje, oružja i povezanog materijala svih vrsta ili predmeta, materijala, opreme, robe i tehnologije koja bi mogla doprinijeti programima Sjeverne Koreje povezanima s nuklearnim naoružanjem, ostalim oružjem za masovno uništavanje i balističkim raketama.

Prilog V. mora se redovito preispitivati, barem svakih 12 mjeseci.

2.a Zamrzavaju se sva financijska sredstva i gospodarski izvori koji pripadaju, u vlasništvu su, koje drže ili nadziru osobe, subjekti, tijela i skupine navedeni u Prilogu V.a. Prilog V.a uključuje osobe, subjekte ili tijela koji nisu obuhvaćeni prilozima IV. i V. koji rade u ime ili prema uputama osobe, subjekta ili tijela navedenih u prilozima IV. ili V. ili osobe koje pomažu u izbjegavanju ili kršenju odredaba ove Uredbe ili Odluke 2013/183/ZVSP.

Prilog V.a mora se redovito preispitati, barem svakih 12 mjeseci.

3. Prilozi IV., V. i V.a uključuju, ako su one raspoložive, informacije o fizičkim osobama s popisa koje omogućuju dostatno utvrđivanje identiteta dotičnih osoba.

Takve informacije mogu uključivati:

(a) prezime i imena, uključujući druga imena i titule, ako postoje;

(b) datum i mjesto rođenja;

(c) državljanstvo;

(d) broj putovnice i osobne iskaznice;

(e) porezni broj i broj socijalnog osiguranja;

(f) spol;

(g) adresu ili druge informacije o mjestu gdje se osoba nalazi;

(h) funkciju ili zvanje;

(i) datum uvrštenja na popis.

Prilozi IV., V. i V.a također uključuju razloge uvrštenja na popis, primjerice zanimanje.

Prilozi IV., V. i V.a također mogu uključivati informacije za utvrđivanje identiteta, kako je određeno u ovom stavku, o članovima obitelji osoba uvrštenih na popis, pod uvjetom da su te informacije u konkretnom slučaju potrebne isključivo za provjeru identiteta dotične fizičke osobe uvrštene na popis.

4. Nikakva financijska sredstva ili gospodarski izvori ne stavljaju se na raspolaganje, izravno ili neizravno, ili u korist fizičkih ili pravnih osoba, subjekata ili tijela navedenih u prilozima IV., V. i V.a.

▼M4

5. Zabranjeno je svjesno i namjerno sudjelovanje u aktivnostima čiji je cilj ili učinak izravno ili neizravno izbjegavanje mjera iz stavaka 1. i 2.

▼M20

6. Zabranjeno je pružanje financijskih sredstava ili gospodarskih izvora osobama, subjektima ili tijelima Vlade Sjeverne Koreje, Radničke stranke Koreje, osobama ili subjektima koji djeluju u njihovo ime ili prema njihovim uputama, ili subjektima u njihovu vlasništvu ili pod njihovim nadzorom, ako je utvrđeno da su takve osobe, subjekti ili tijela povezani sa sjevernokorejskim nuklearnim programima ili programima balističkih raketa ili drugim aktivnostima zabranjenima rezolucijama Vijeća sigurnosti UN-a 1718 (2006), 1874 (2009), 2087 (2013), 2094 (2013) ili 2270 (2016).

7. Zabrana iz stavka 6. ne primjenjuje se ako su financijska sredstva, druga financijska imovina i gospodarski izvori potrebni za provođenje aktivnosti misija Sjeverne Koreje pri Ujedinjenim narodima i njihovim specijaliziranim agencijama i povezanim organizacijama te drugih diplomatskih i konzularnih misija Sjeverne Koreje, ili ako je nadležno tijelo države članice, kako je utvrđeno na internetskim stranicama navedenima u Prilogu II., dobilo prethodno odobrenje Odbora za sankcije na pojedinačnoj osnovi da su financijska sredstva, financijska imovina ili gospodarski izvori potrebni za isporuku humanitarne pomoći, denuklearizaciju ili za bilo koje druge svrhe u skladu s ciljevima Rezolucije Vijeća sigurnosti UN-a 2270 (2016).

Članak 6.a

Zabranjuje se izravno ili neizravno sudjelovanje u zajedničkim pothvatima ili bilo kojim drugim poslovnim aranžmanima sa subjektima navedenima u Prilogu IV. kao i pojedincima ili subjektima koji djeluju za njih, u njihovo ime ili prema njihovim uputama.

▼M12

Članak 7.

1. Odstupajući od članka 6., nadležna tijela država članica kako su određena na internetskim stranicama navedenima u Prilogu II. mogu odobriti oslobađanje određenih zamrznutih financijskih sredstava ili gospodarskih izvora ili stavljanje na raspolaganje određenih financijskih sredstava ili gospodarskih izvora, pod uvjetima koje smatraju prikladnima, nakon što su utvrdila da su dotična financijska sredstva ili gospodarski izvori:

(a) potrebni za zadovoljenje osnovnih potreba pravnih ili fizičkih osoba, subjekata ili tijela navedenih u prilozima IV, V. i V.a te uzdržavanih članova obitelji takvih fizičkih osoba, uključujući plaćanja za hranu, stanarinu ili otplatu hipoteke, lijekove i liječenje, poreze, premije osiguranja i komunalne troškove;

(b) namijenjeni isključivo za plaćanje opravdanih honorara i naknadu troškova pružanja pravnih usluga; ili

(c) namijenjeni isključivo za plaćanje pristojbi ili naknada za usluge za redovito održavanje ili upravljanje zamrznutim financijskim sredstvima ili gospodarskim izvorima; i

(d) ako se odobrenje tiče osobe, subjekta ili tijela koji su navedeni u Prilogu IV., a dotična je država članica obavijestila Odbor za sankcije o toj odluci i svojoj namjeri da izda odobrenje i ako Odbor za sankcije ne podnese prigovor na taj potez u roku od pet radnih dana od obavijesti.

2. Odstupajući od članka 6., nadležna tijela država članica, kako je naznačeno na internetskim stranicama navedenima u Prilogu II., mogu odobriti oslobađanje određenih zamrznutih financijskih sredstava ili gospodarskih izvora ili stavljanje na raspolaganje određenih zamrznutih financijskih sredstava ili gospodarskih izvora nakon što su utvrdila da su dotična financijska sredstva ili gospodarski izvori potrebni za izvanredne troškove, pod uvjetom da:

(a) ako se odobrenje odnosi na osobu, subjekt ili tijelo koji su navedeni u Prilogu IV., dotična država članica o toj je odluci obavijestila Odbor za sankcije, a taj je Odbor odluku odobrio; i

(b) ako se odobrenje odnosi na osobu, subjekt ili tijelo koji su navedeni u Prilogu V. ili V.a, dotična država članica obavijestila je druge države članice i Komisiju o razlozima zbog kojih smatra da treba izdati konkretno odobrenje, najmanje dva tjedna prije izdavanja odobrenja.

3. Dotična država članica obavješćuje ostale države članice i Komisiju o odobrenju izdanom na temelju stavaka 1. i 2.

▼M22

Članak 8.

1. Odstupajući od članka 6., nadležna tijela država članica, kako su utvrđena na internetskim stranicama navedenima u Prilogu II., mogu odobriti oslobađanje određenih zamrznutih financijskih sredstava ili gospodarskih izvora ako su ispunjeni sljedeći uvjeti:

(a) financijska sredstva ili gospodarski izvori predmet su sudske, upravne ili arbitražne odluke donesene prije datuma kada su osoba, subjekt ili tijelo iz članka 6. uvršteni na popis, ili su predmet sudske, upravne ili arbitražne presude donesene prije tog datuma;

(b) financijska sredstva ili gospodarski izvori trebaju se upotrebljavati isključivo za podmirivanje potraživanja koja su osigurana takvom odlukom ili priznata kao valjana u takvoj presudi, unutar granica određenih primjenjivim zakonima i drugim propisima kojima se uređuju prava osoba koje imaju takva potraživanja;

(c) odluka ili presuda nije u korist osobe, subjekta ili tijela navedenog u prilogu IV., V. ili V.a;

(d) priznavanje odluke ili presude nije u suprotnosti s javnim poretkom dotične države članice; i

(e) dotična država članica obavijestila je Odbor za sankcije o odluci ili presudi u pogledu osoba, subjekata i tijela iz Priloga IV.

2. Odstupajući od članka 6. i pod uvjetom da plaćanje koje izvrši osoba, subjekt ili tijelo iz Priloga V. dospijeva na temelju ugovora ili sporazuma koji je sklopila dotična osoba, subjekt ili tijelo ili na temelju obveze koja im je nastala, prije datuma na koji su ta osoba, subjekt ili tijelo uvršteni na popis, nadležna tijela država članica, kako su utvrđena na internetskim stranicama navedenima u Priloga II., mogu odobriti, pod uvjetima koje smatraju prikladnima, oslobađanje određenih zamrznutih financijskih sredstava ili gospodarskih izvora pod uvjetom da je dotično nadležno tijelo utvrdilo sljedeće:

(a) ugovor nije povezan ni s jednim predmetom, operacijom, uslugom ili transakcijom iz članka 2. stavka 1. točke (a), članka 2. stavka 3. i članka 3.; i

(b) osoba, subjekt ili tijelo iz Priloga V. nisu izravno ili neizravno primili plaćanje.

3. Dotična država članica najmanje 10 dana prije izdavanja odobrenja na temelju stavka 2. obavješćuje ostale države članice i Komisiju o toj odluci i o svojoj namjeri da izda odobrenje.

▼M17

Članak 8.a

1. Odstupajući od članka 6. stavka 4. nadležna tijela država članica, kako su navedena na internetskim stranicama u Prilogu II., mogu odobriti da se određena financijska sredstva ili gospodarski izvori stave na raspolaganje Korejskom nacionalnom osiguravajućem društvu (Korea National Insurance Corporation – KNIC) ako je to potrebno radi plaćanja premija na temelju ugovora o osiguranju s državljaninom države članice ili pravnom osobom, subjektom ili tijelom registriranim ili osnovanim prema pravu države članice pod uvjetom da:

(a) to plaćanje isključivo je namijenjeno aktivnostima koje nisu zabranjene ovom Uredbom koje će državljani države članice ili pravne osobe, subjekti ili tijela registrirana ili osnovana prema pravu države članice iz EU-a provoditi u Sjevernoj Koreji;

(b) to plaćanje nije izravno ni neizravno u korist osobe, subjekta ili tijela uvrštenih na popis iz priloga IV, V. ili V.a, osim KNIC-a.

2. Državljanin države članice i pravne osobe, subjekti ili tijelom registriranim ili osnovanim prema pravu države članice mogu primati plaćanja od KNIC-a podložno prethodnom odobrenju nadležnog tijela države članice iz Priloga II. Takvo se odobrenje može dati ako:

(a) to plaćanje je dospjelo u skladu s ugovorom o uslugama osiguranja navedenima u stavku 1. točki (a) ili u skladu s ugovorom o uslugama osiguranja koje pruža KNIC u pogledu štete prouzročene na području Unije od bilo koje stranke tog ugovora;

(b) to plaćanje nije izravno ni neizravno u korist osobe, subjekta ili tijela uvrštenih na popis iz priloga IV, V. ili V.a;

(c) to plaćanje ne doprinosi aktivnostima zabranjenima na temelju ove Uredbe; i

(d) to plaćanje ne rezultira oslobađanjem financijskih sredstava ili gospodarskih izvora KNIC-a koji se nalaze izvan Sjeverne Koreje.

3. Odobrenja određena u stavcima 1. i 2. ovog članka ne zahtijevaju se ako je plaćanje KNIC-u ili plaćanje od strane KNIC-a potrebno za službene potrebe diplomatskih ili konzularnih misija države članice u Sjevernoj Koreji.

4. Odstupajući od članka 6. stavka 2. nadležna tijela država članica, kako su navedena na internetskim stranicama u Prilogu II., mogu odobriti oslobađanje određenih zamrznutih financijskih sredstava ili gospodarskih izvora KNIC-a, pod uvjetima koje smatraju odgovarajućima, nakon što utvrde:

(a) da će se financijska sredstva ili gospodarski izvori koristiti isključivo za plaćanje od strane KNIC-a dospjelo na temelju ugovora sklopljenog prije 1. travnja 2016.;

(b) da ugovor nije izravno ni neizravno povezan s aktivnostima zabranjenima na temelju ove Uredbe;

(c) da to plaćanje nije izravno ni neizravno u korist osobe, subjekta ili tijela uvrštenih na popis iz priloga IV, V. ili V.a.

Dotična država članica obavješćuje ostale države članice i Komisiju o svim odobrenjima danima na temelju ovog stavka.

▼M4

Članak 9.

1. Članak 6. stavak 4. ne sprečava financijske ili kreditne institucije u Uniji da uplaćuju iznose u korist zamrznutih računa ako prime sredstva prenesena od trećih stranaka na račun fizičke ili pravne osobe, subjekta, tijela ili skupine uvrštene na popis, pod uvjetom da će se dodatne uplate na tim računima također zamrznuti. Financijska ili kreditna institucija o takvim transakcijama bez odgode obavješćuje nadležna tijela.

2. Članak 6. stavak 4. ne primjenjuje se na priljeve na zamrznute račune na ime:

(a) kamata ili drugih zarada na tim računima; ili

(b) plaćanja koja dospijevaju na naplatu na temelju ugovora i sporazuma koji su sklopljeni ili obveza koje su nastale prije datuma kada je osoba, subjekt ili tijelo iz članka 6. uvršteno na popis,

pod uvjetom da su sve te kamate, druge zarade i plaćanja zamrznuti u skladu s člankom 6. stavcima 1. ili 2.

▼M9

Članak 9.a

Zabranjeno je:

(a) prodavati ili kupovati državne obveznice ili obveznice s državnim jamstvom izdane poslije 19. veljače 2013., neposredno ili posredno, sljedećim osobama ili od sljedećih osoba:

i. Sjevernoj Koreji ili njezinoj Vladi te njezinim javnim tijelima, korporacijama i agencijama;

ii. Središnjoj banci Sjeverne Koreje;

iii. kreditnoj ili financijskoj instituciji sa sjedištem u Sjevernoj Koreji ili bilo kojoj kreditnoj ili financijskoj instituciji iz članka 11.a stavka 2.;

iv. fizičkoj ili pravnoj osobi, subjektu ili tijelu koji djeluju u ime ili prema uputama pravne osobe, subjekta ili tijela iz podtočaka i. ili ii.;

v. pravnoj osobi, subjektu ili tijelu koje je u vlasništvu ili koje nadzire osoba, subjekt ili tijelo iz podtočaka i., ii. ili iii.;

(b) pružati usluge posredovanja u vezi državnih obveznica ili obveznica s državnim jamstvom koje su izdane poslije 19. veljače 2013. osobi, subjektu ili tijelu iz točke (a);

(c) pomagati osobi, subjektu ili tijelu iz točke (a) u svrhu izdavanja državnih obveznica ili obveznica s državnim jamstvom, pružanjem posredničkih usluga, oglašavanja ili drugih usluga u vezi takvih obveznica.

▼M27

Članak 9.b

1. Zabranjuje se pružati financiranje ili financijsku pomoć za trgovinu sa Sjevernom Korejom, uključujući odobravanje izvoznih kredita, jamstava ili osiguranja, pravnim ili fizičkim osobama, subjektima ili tijelima uključenima u takvu trgovinu.

2. Odstupajući od zabrane iz stavka 1., mjerodavno nadležno tijelo države članice, kako je određeno na internetskim stranicama navedenima u Prilogu II., može odobriti financijsku podršku za trgovinu sa Sjevernom Korejom ako je država članica u svakom pojedinačnom slučaju dobila prethodno odobrenje Odbora za sankcije.

3. Predmetna država članica obavješćuje druge države članice i Komisiju o svakom odobrenju izdanom na temelju stavka 2.

▼M22

Članak 9.c

1. Ne udovoljava se nijednom zahtjevu u vezi s bilo kojim ugovorom ili transakcijom na čije su izvršenje izravno ili neizravno, u cijelosti ili djelomično, utjecale mjere uvedene ovom Uredbom, uključujući zahtjeve za odštetu ili druge zahtjeve te vrste, primjerice zahtjev za nadoknadu štete ili zahtjev na temelju jamstva, posebno zahtjev za produljenje ili plaćanje obveznice, jamstva ili odštete, posebno financijskog jamstva ili financijske odštete, u bilo kojem obliku, ako ga podnesu:

(a) osobe, subjekti ili tijela uvršteni na popis koji su navedeni u prilogu IV. ili V.;

(b) bilo koja druga osoba, subjekt ili tijelo iz Sjeverne Koreje, uključujući Vladu Sjeverne Koreje i njezina javna tijela, korporacije i agencije; ili

(c) bilo koja osoba, subjekt ili tijelo koje djeluje putem ili u ime jedne od osoba, subjekata ili tijela iz točaka (a) i (b) ili u njihovo ime.

2. Smatra se da su na izvršenje ugovora ili transakcije utjecale mjere uvedene ovom Uredbom ako postojanje ili sadržaj zahtjeva izravno ili neizravno proizlazi iz tih mjera.

3. U svakom postupku za izvršenje zahtjeva teret dokazivanja da ispunjavanje zahtjeva nije zabranjeno stavkom 1. snosi osoba koja traži izvršenje zahtjeva.

4. Ovim se člankom ne dovodi u pitanje pravo osoba, subjekata i tijela iz stavka 1. na sudsko preispitivanje zakonitosti neizvršenja ugovornih obveza u skladu s ovom Uredbom.

▼B

Članak 10.

1. Ne dovodeći u pitanje pravila koja se primjenjuju na izvješćivanje, povjerljivost i čuvanje poslovne tajne, fizičke i pravne osobe, subjekti i tijela:

(a) nadležnim tijelima država članica, kako su navedena na internetskim stranicama u Prilogu II., u kojima borave ili imaju sjedište, odmah dostavljaju sve informacije koje bi mogle olakšati poštivanje ove Uredbe te prosljeđuju te informacije neposredno ili preko odgovarajućih država članica Komisiji;

(b) surađuju s nadležnim tijelima, kako su navedena na internetskim stranicama iz Priloga II., pri bilo kakvoj provjeri ovih informacija.

2. Sve dodatne informacije koje Komisija primi izravno stavljaju se na raspolaganje dotičnoj državi članici.

3. Sve informacije dostavljene ili primljene u skladu s ovim člankom koriste se samo u svrhu za koju su dostavljene ili primljene.

▼M22

Članak 11.

1. Zamrzavanjem financijskih sredstava i gospodarskih izvora ili odbijanjem stavljanja na raspolaganje financijskih sredstava ili gospodarskih izvora, koje je provedeno u dobroj vjeri na osnovi toga da je takvo djelovanje u skladu s ovom Uredbom, ne nastaje nikakva odgovornost fizičke ili pravne osobe, subjekta ili tijela koje ga provodi, ili njegovih direktora ili zaposlenika, osim ako se dokaže da je zamrzavanje ili zadržavanje tih financijskih sredstava i gospodarskih izvora posljedica nemara.

2. Djelovanja fizičkih ili pravnih osoba, subjekata ili tijela ne podrazumijevaju nikakvu odgovornost s njihove strane ako nisu znali niti su imali opravdanog razloga sumnjati da bi njihova djelovanja mogla značiti kršenje mjera iz ove Uredbe.

Članak 11.a

1. Zabranjeno je pružati pristup lukama na području Unije bilo kojem plovilu:

(a) koje je u vlasništvu Sjeverne Koreje, kojim ona upravlja ili čiju posadu čine državljani Sjeverne Koreje;

(b) za koje postoje opravdani razlozi za sumnju da je izravno ili neizravno u vlasništvu ili pod nadzorom osobe ili subjekta iz Priloga IV.;

(c) za koje postoje opravdani razlozi za sumnju da sadržava predmete čiji su nabava, prodaja, prijenos ili izvoz zabranjeni ovom Uredbom;

(d) koje je odbilo inspekciju nakon što je takvu inspekciju odobrila država pod čijom zastavom to plovilo plovi ili u kojoj je registrirano; ili

(e) koje je bez državne pripadnosti i koje je odbilo inspekciju u skladu s člankom 5. stavkom 1; ili

▼M27

(f) koje je navedeno u Prilogu IV.a ako je tako odlučio Odbor za sankcije.

▼M27

2. Stavak 1. ne primjenjuje se:

(a) u izvanrednoj situaciji;

(b) ako se plovilo vraća u luku polaska;

(c) u slučaju da plovilo uplovljava u luku radi inspekcije ako se radi o plovilu obuhvaćenom područjem primjene stavka 1. točaka (a) do (e).

3. Odstupajući od zabrane iz stavka 1., ako se radi o plovilu obuhvaćenom područjem primjene stavka 1. točaka (a) do (e), mjerodavno nadležno tijelo države članice, kako je utvrđeno na internetskim stranicama navedenima u Prilogu II., može odobriti pristajanje plovila u luku ako:

(a) Odbor za sankcije unaprijed je utvrdio da je to potrebno za humanitarne svrhe ili za druge svrhe koje su u skladu s ciljevima Rezolucije Vijeća sigurnost UN-a 2270 (2016); ili

(b) država članica unaprijed je utvrdila da je to potrebno za humanitarne svrhe ili za druge svrhe koje su u skladu s ciljevima ove Uredbe.

4. Odstupajući od zabrane iz stavka 1. točke (f), mjerodavno nadležno tijelo države članice, kako je utvrđeno na internetskim stranicama navedenima u Prilogu II., može odobriti pristajanje plovila u luku ako je to odredio Odbor za sankcije.

5. Zrakoplovima kojima upravljaju sjevernokorejski prijevoznici ili koji potječu iz Sjeverne Koreje zabranjeno je polijetanje s područja Unije, slijetanje na njega ili njegovo prelijetanje.

6. Stavak 5. ne primjenjuje se:

(a) ako zrakoplov slijeće radi inspekcije;

(b) u slučaju prisilnog slijetanja.

7. Odstupajući od stavka 5., mjerodavno nadležno tijelo države članice, kako je utvrđeno na internetskim stranicama navedenima u Prilogu II., može odobriti polijetanje zrakoplova s područja Unije, slijetanje na njega ili njegovo prelijetanje ako je nadležno tijelo unaprijed utvrdilo da je to potrebno za humanitarne svrhe ili za druge svrhe koje su u skladu s ciljevima ove Uredbe.

Članak 11.b

1. Zabranjuje se:

(a) najam ili čarter plovila ili zrakoplova ili pružanje usluga posade Sjevernoj Koreji, osobama ili subjektima navedenima u Prilogu IV., bilo kojim drugim sjevernokorejskim subjektima, bilo kojim drugim osobama ili subjektima koji su sudjelovali u kršenju odredbi rezolucije Vijeća sigurnosti UN-a 1718 (2006), 1874 (2009), 2087 (2013), 2094 (2013), 2270 (2016) ili 2321 (2016), ili bilo kojim osobama ili subjektima koji djeluju u ime ili prema uputama bilo koje takve osobe ili subjekta te subjektima u njihovu vlasništvu ili pod njihovim nadzorom;

(b) nabavljanje usluge posade plovila ili zrakoplova iz Sjeverne Koreje;

(c) vlasništvo, najam, upravljanje, osiguranje ili pružanje usluga klasifikacije plovila ili povezanih usluga svim plovilima pod zastavom Sjeverne Koreje;

(d) registriranje ili zadržavanje u registru svakog plovila koje je u vlasništvu, kojim upravljaju ili čiju posadu sastavljaju Sjeverna Koreja ili njezini državljani ili koje je druga država izbrisala iz registra na temelju stavka 24. Rezolucije Vijeća sigurnosti UN-a 2321 (2016);

(e) pružanje usluge osiguranja ili reosiguranja plovilima u vlasništvu Sjeverne Koreje ili pod njezinom kontrolom ili upravljanjem.

2. Odstupajući od zabrane iz stavka 1.a, mjerodavno nadležno tijelo države članice, kako je određeno na internetskim stranicama navedenima u Prilogu II., može odobriti najam, čarter ili pružanje usluga posade ako je država članica u svakom pojedinačnom slučaju dobila prethodno odobrenje Odbora za sankcije.

3. Odstupajući od zabrana iz stavaka 1.b i 1.c, mjerodavno nadležno tijelo države članice, kako je određeno na internetskim stranicama navedenima u Prilogu II., može odobriti imanje u vlasništvu ili u najmu bilo kojeg, upravljanje bilo kojim ili pružanje usluga klasifikacije plovila ili povezanih usluga bilo kojem plovilu pod zastavom Sjeverne Koreje ili registriranje ili zadržavanje u registru svakog plovila koje je u vlasništvu, pod kontrolom ili kojim upravljaju Sjeverna Koreja ili državljani Sjeverne Koreje ako je država članica u svakom pojedinačnom slučaju dobila prethodno odobrenje Odbora za sankcije.

4. Odstupajući od zabrane iz stavka 1. točke (e), mjerodavno nadležno tijelo države članice, kako je određeno na internetskim stranicama navedenima u Prilogu II., može odobriti pružanje usluge osiguranja ili reosiguranja ako je Odbor za sankcije u svakom pojedinačnom slučaju prethodno odredio da to plovilo djeluje isključivo radi osiguravanja osnovnih sredstava za život kojima se pojedinci ili subjekti iz Sjeverne Koreje neće koristiti za ostvarivanje prihoda ili isključivo u humanitarne svrhe.

5. Predmetna država članica obavješćuje druge države članice i Komisiju o svakom odobrenju izdanom na temelju stavaka 2., 3. i 4.

▼M22 —————

▼M27

Članak 11.c

Odstupajući od zabrana na temelju rezolucija Vijeća sigurnosti UN-a 1718 (2006), 1874 (2009), 2087 (2013), 2094 (2013), 2070 (2016) ili 2321 (2016), mjerodavno nadležno tijelo države članice, kako je određeno na internetskim stranicama navedenima u Prilogu II., može odobriti bilo koju aktivnost ako je Odbor za sankcije u svakom pojedinačnom slučaju odredio da je potrebna radi olakšavanja rada međunarodnih ili nevladinih organizacija koje provode aktivnosti pružanja pomoći i humanitarne aktivnosti u Sjevernoj Koreji za dobrobit civilnog stanovništva Sjeverne Koreje, u skladu sa stavkom 46. Rezolucije Vijeća sigurnosti UN-a 2321 (2016).

▼B

Članak 12.

Komisija i države članice odmah obavješćuju jedni druge o poduzetim mjerama na temelju ove Uredbe te međusobno dostavljaju bilo kakve druge odgovarajuće informacije kojima raspolažu u vezi s ovom Uredbom, a posebno informacije koje prime o poteškoćama oko kršenja ili provedbe odredaba te provođenja sudskih odluka nacionalnih sudova.

▼M4

Članak 13.

1. Komisija ima ovlasti:

(a) izmijeniti Prilog I.a na temelju odluka bilo Odbora za sankcije bilo Vijeća sigurnosti UN-a i, prema potrebi, dodati referentne brojeve uzete iz kombinirane nomenklature iz Priloga I. Uredbi (EEZ) br. 2658/87;

(b) izmijeniti Prilog II. na temelju informacija koje dostave države članice;

▼M27

(c) izmijeniti priloge III., III.a i III.b radi poboljšanja ili prilagodbe u njih uključenih popisa robe u skladu sa svim definicijama ili smjernicama koje bi mogli službeno proglasiti bilo Odbor za sankcije ili Vijeće sigurnosti UN-a i dodavanja referentnih brojeva preuzetih iz kombinirane nomenklature iz Priloga I. Uredbi (EEZ) br. 2658/87 ako je potrebno i primjereno;

(d) izmijeniti priloge IV. i IV.a na temelju odlučivanja bilo Odbora za sankcije ili Vijeća sigurnosti Ujedinjenih naroda;

▼M4

(e) izmijeniti priloge V. i VI. u skladu s odlukama donesenima u vezi s prilozima II., III., IV. i V. Zajedničkom stajalištu 2006/795/ZVSP; i

▼M20

(f) izmijeniti priloge I.c, I.d i I.e na temelju utvrđenja Odbora za sankcije ili Vijeća sigurnosti UN-a, ili odluka donesenih u vezi s tim prilozima u Odluci Vijeća 2013/183/ZVSP; i

▼M27

(g) izmijeniti priloge I.g i I.h na temelju odlučivanja bilo Odbora za sankcije ili Vijeća sigurnosti UN-a te dodati referentne brojeve preuzete iz kombinirane nomenklature kako je utvrđena u Prilogu I. Uredbi (EEZ) br. 2658/87; i

▼M28

(h) izmijeniti Prilog VIII. radi poboljšanja ili prilagodbe u njega uključenog popisa robe, uzimajući u obzir informacije koje su pružile države članice kao i sve definicije ili smjernice koje može izdati Statistička komisija Ujedinjenih naroda, ili radi dodavanja referentnih brojeva preuzetih iz sustava Središnje klasifikacije proizvoda za robu i usluge koju je objavila Statistička komisija Ujedinjenih naroda.

▼M4

2. Komisija obrađuje osobne podatke kako bi izvršila zadaće koje su joj povjerene ovom Uredbom i u skladu s odredbama Uredbe (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom protoku takvih podataka ( 9 ).

▼M20

Članak 13.a

Zabranjuje se svjesno i namjerno sudjelovanje u aktivnostima čiji je cilj ili učinak zaobilaženje zabrana sadržanih u ovoj Uredbi.

▼B

Članak 14.

1. Države članice utvrđuju pravila o sankcijama koje se primjenjuju na povrede ove Uredbe te poduzimaju sve potrebne mjere kako bi osigurale njihovo provođenje. Predviđene sankcije moraju biti učinkovite, proporcionalne i odvraćajuće.

2. Države članice bez odlaganja obavješćuju Komisiju o tim pravilima nakon stupanja na snagu ove Uredbe te ju obavješćuju o bilo kakvoj naknadnoj izmjeni takvih pravila.

Članak 15.

1. Države članice određuju nadležna tijela iz ove Uredbe te ih objavljuju na internetskim stranicama navedenima u Prilogu II. ili putem njih.

2. Države članice bez odlaganja obavješćuju Komisiju o svojim nadležnim tijelima nakon stupanja na snagu ove Uredbe te ju obavješćuju o bilo kakvoj naknadnoj izmjeni.

▼M4

Članak 16.

Ova se Uredba primjenjuje:

(a) unutar područja Unije;

(b) u zrakoplovu ili plovilu u nadležnosti države članice;

(c) na osobu unutar ili izvan područja Unije koja je državljanin neke države članice;

(d) na pravnu osobu, subjekt ili tijelo koje je u skladu sa zakonom države članice registrirano ili osnovano;

(e) na pravnu osobu, subjekt, tijelo ili skupinu u vezi sa svakim poslom koji se u cijelosti ili djelomično obavlja u Uniji.

▼B

Članak 17.

Ova Uredba stupa na snagu na dan objave u Službenom listu Europske unije.

Ova je Uredba u cijelosti obvezujuća i izravno se primjenjuje u svim državama članicama.

▼M4









PRILOG I.

ROBA I TEHNOLOGIJA IZ ČLANAKA 2. I 3.

Sva roba i tehnologija navedena u Prilogu I. Uredbi (EZ) br. 428/2009

▼M5









PRILOG I.a

Roba i tehnologija iz članaka 2. i 3.

Ostali proizvodi, materijali, oprema, roba i tehnologija koji bi mogli doprinijeti sjevernokorejskim programima koji su povezani s nuklearnim naoružanjem, s drugim oružjem za masovno uništavanje ili s balističkim raketama

1. Ako nije navedeno drukčije, referentni brojevi koji se koriste u stupcu „Opis” odnose se na opis robe i tehnologije s dvojnom namjenom iz Priloga I. Uredbi (EZ) br. 428/2009 ( 10 ).

2. Referentni broj u stupcu „Povezana stavka iz Priloga I. Uredbi (EZ) br. 428/2009” znači da svojstva proizvoda opisanog u stupcu „Opis” ne odgovaraju parametrima iz opisa navedene robe odnosno tehnologije dvojne namjene.

3. Definicije pojmova u „jednostrukim navodnicima” navedene su u tehničkoj napomeni uz odgovarajuću stavku.

4. Definicije pojmova u „dvostrukim navodnicima” mogu se pronaći u Prilogu I. Uredbi (EZ) br. 428/2009.

OPĆE NAPOMENE

1. Predmet zabrana sadržanih u ovom Prilogu ne treba biti ukinut izvozom bilo koje nezabranjene robe (uključujući i tvorničko postrojenje) koja sadrži jednu ili više zabranjenih komponenti, kad su zabranjena komponenta ili komponente glavni element te robe i lako ih se može ukloniti ili koristiti u druge svrhe.

Napomena: Pri procjeni treba li zabranjenu komponentu ili komponente smatrati glavnim elementom, potrebno je odvagnuti faktore količine, vrijednosti i upotrijebljenog tehnološkog znanja te ostale posebne okolnosti zbog kojih bi zabranjena komponenta ili komponente mogle postati glavnim elementom nabavljene robe.

2. Roba navedena u ovom Prilogu obuhvaća novu i korištenu robu.

OPĆA NAPOMENA O TEHNOLOGIJI (GTN)

(Tumačiti zajedno s dijelom C)

1. Prodaja, opskrba, prijenos ili izvoz „tehnologije” koja je „potrebna” za „razvoj”, „proizvodnju” ili „uporabu” robe čiji su prodaja, opskrba, prijenos ili izvoz zabranjeni u dijelu A (Roba) niže, zabranjeni su u skladu s odredbama dijela B.

2. „Tehnologija”„potrebna” za „razvoj”, „proizvodnju” ili „uporabu” zabranjene robe ostaje pod zabranom čak i kada se primjenjuje na robu koja nije zabranjena.

3. Zabrane se ne primjenjuju na „tehnologiju” koja je u minimalnom obliku potrebna za ugrađivanje, djelovanje, održavanje (provjeravanje) i popravljanje robe koja nije zabranjena.

4. Zabrane prijenosa „tehnologije” ne odnose se na „općepoznate” informacije, na „osnovna znanstvena istraživanja”, kao ni na minimalne informacije potrebne za prijavu patenta.

A. ROBA

NUKLEARNI MATERIJALI, OBJEKTI I OPREMA







I.A0. Roba Br. Opis Povezana stavka iz Priloga I. Uredbi (EZ) br. 428/2009 I.A0.001 Šuplje katodne lampe, kako slijedi: (a) jodne šuplje katodne lampe s otvorima od čistog silikona ili kvarca; (b) šuplje katodne lampe od urana. I.A0.002 Faradayjevi izolatori valne duljine 500 nm – 650 nm I.A0.003 Optičke rešetke valne duljine 500 nm – 650 nm I.A0.004 Optička vlakna valne duljine 500 nm – 650 nm, presvučena antireflektirajućim slojevima valne duljine između 500 nm i 650 nm, s promjerom jezgre većim od 0,4 mm, ali ne većim od 2 mm. I.A0.005 Komponente posude nuklearnog reaktora te oprema za ispitivanje, osim onih navedenih u 0A001, kako slijedi: (a) brtve; (b) interne komponente; (c) oprema za brtvljenje, ispitivanje i mjerenje. 0A001 I.A0.006 Nuklearni sustavi za otkrivanje, prepoznavanje ili kvantifikaciju radioaktivnih materijala te zračenja nuklearnog podrijetla te za njih posebno projektirane komponente, osim onih navedenih u 0A001.j. ili 1A004.c. Bilješka: Za osobnu opremu vidjeti stavku I.A1.004 niže. 0A001.j. 1A004.c. I.A0.007 Ventili brtvljeni mijehom, osim onih iz stavki 0B001.c.6., 2A226 ili 2B350, izrađeni od slitine aluminija ili nehrđajućeg čelika tipa 304, 304L ili 316L. 0B001.c.6. 2A226 2B350 I.A0.008 Laserska zrcala, osim onih navedenih u 6A005.e., koja se sastoje od supstrata s koeficijentom toplotnog rastezanja 10-6 K-1 ili manje pri 20 °C (npr. kvarcno staklo ili safir). Napomena: Ova stavka ne obuhvaća optičke sustave projektirane posebno za upotrebu u astronomiji osim ako zrcala ne sadrže kvarcno staklo. 0B001.g.5. 6A005.e. I.A0.009 Laserske leće, osim onih navedenih u 6A005.e.2., koje se sastoje od supstrata s koeficijentom toplotnog rastezanja 10-6 K-1 ili manje pri 20 °C (npr. kvarcno staklo). 0B001.g. 6A005.e.2. I.A0.010 Cijevi, cjevovodni sustavi, izbojci, ugrađeni uređaji izrađeni od ili presvučeni niklom ili slitinom nikla, s masenim udjelom nikla većim od 40 %, osim onih navedenih u 2B350.h.1. 2B350 I.A0.011 Vakuumske pumpe osim onih navedenih u 0B002.f.2. ili 2B231, kako slijedi: (a) turbomolekularne pumpe s protokom jednakim ili većim od 400 l/s; (b) vakuumske pretpumpe tipa Roots, s protokom usisa volumena većim od 200 m3/h; (c) kompresor brtvljen mijehom, scroll, suhi kompresor i vakuumske pumpe brtvljene mijehom, scroll, suhe vakuumske pumpe. 0B002.f.2. 2B231 I.A0.012 Zaštićeni omotači za manipulaciju, skladištenje i rukovanje radioaktivnim tvarima (vruće ćelije). 0B006 I.A0.013 „Prirodni uran” ili „osiromašeni uran” ili torij u obliku kovine, slitine, kemijskih spojeva ili koncentrata i bilo koji drugi materijal koji sadrži jedan ili više gore navedenih materijala, osim onih navedenih u 0C001. 0C001 I.A0.014 Detonacijske komore s mogućnosti apsorpcije eksplozije ekvivalenta većeg od 2,5 kg TNT-a.

POSEBNI MATERIJALI I POVEZANA OPREMA







I.A1. Roba Br. Opis Povezana stavka iz Priloga I. Uredbi (EZ) br. 428/2009 I.A1.001 Bis(2-etilheksil) fosforna kiselina (HDEHP ili D2HPA), numerički identifikator kemijske tvari (CAS): [CAS 298-07-7], topljiva u bilo kojoj količini, čistoće veće od 90 %. I.A1.002 Plinasti fluor, CAS: [CAS 7782-41-4], čistoće veće od 95 %. I.A1.003 Prstenasti ventili i brtve, unutarnjeg promjera od 400 mm ili manje, izrađeni od sljedećih materijala: (a) kopolimera viniliden fluorida koji sadrže 75 % ili više beta kristalinične strukture bez rastezanja; (b) fluoriranih polimida koji sadrže 10 % ili više masenog udjela vezanog fluora; (c) fluoriniranog fosfazen elastomera koji sadrže 30 % ili više masenog udjela vezanog fluora; (d) poliklorotrifluoroetilena (PCTFE, npr. Kel-F ®); (e) fluoro-elastomera (npr. Viton ®, Tecnoflon ®); (f) politetrafluoroetilena (PTEF). 1A001 I.A1.004 Osobna oprema za otkrivanje radijacije nuklearnog podrijetla, osim one navedenih u 1A004.c., uključujući osobne dozimetre. 1A004.c. I.A1.005 Elektrolitske ćelije za proizvodnju fluora izlaznog kapaciteta većeg od 100 g fluora na sat, osim onih navedenih u 1B225. 1B225 I.A1.006 Katalizatori, osim onih navedenih u 1A225 ili 1B231, koji sadrže platinu, paladij ili rodij i koji se koriste za pospješivanje reakcije izmjene vodikovog izotopa između vodika i vode za obnovu tricija iz teške vode ili za proizvodnju teške vode. 1A225 1B231 I.A1.007 Aluminij i njegove slitine, osim onih navedenih u 1C002.b.4. ili 1C202.a., u neobrađenom ili poluobrađenom obliku s bilo kojom od sljedećih karakteristika: (a) mogu podnijeti graničnu čvrstoću na vlak od 460 MPa ili više pri 293 K (20 °C); ili (b) imaju vlačnu čvrstoću od 415 MPa ili više pri 298 K (25 °C). Tehnička napomena: Izraz slitine koje „mogu podnijeti” uključuje slitine prije i nakon toplinske obrade. 1C002.b.4. 1C202.a. I.A1.008 Magnetni metali, svih vrsta i bilo kojeg oblika, osim onih navedenih u 1C003.a., koji imaju „početnu relativnu propusnost” od 120 000 ili više i debljinu od 0,05 do 0,1 mm. Tehnička napomena: Mjerenje „početne relativne propusnosti” mora biti izvršeno na potpuno bijelo usijanim materijalima. 1C003.a. I.A1.009 „Vlaknasti ili filamentni materijali” ili predimpregnirani materijali, osim onih navedenih u 1C010.a., 1C010.b., 1C210.a. ili 1C210.b., kako slijedi: (a) aramidni „vlaknasti ili filamentni materijali” koji imaju bilo koju od sljedećih karakteristika: 1.A „specifični modul” viši od 10 × 106 m; ili 2.A „specifičnu vlačnu čvrstoću” veću od 17 × 104 m; (b) stakleni „vlaknasti ili filamentni materijali” koji imaju bilo koju od sljedećih karakteristika: 1.A „specifični modul” viši od 3,18 × 106 m; ili 2.A „specifičnu vlačnu čvrstoću” veću od 76,2 × 103 m; (c) neprekinute „niti”, „predivo”, „pređa” ili „trake” impregnirane termoaktivnom smolom širine od 15 mm ili manje (predimpregnirani materijali), izrađeni od staklenih „vlaknastih ili filamentnih materijala”, osim onih navedenih dolje u I.A1.010.a.; (d) ugljikovi „vlaknasti ili filamentni materijali”; (e) „niti”, „predivo”, „pređa” ili „trake” impregnirane termoaktivnom smolom, izrađeni od ugljikovih „vlaknastih ili filamentnih materijala”; (f) poliakrilnitrilne (PAN) „niti”, „predivo”, „pređa” ili „trake”; (g) „vlaknasti ili filamentni materijali” para-aramid (Kevlar® i drugi njima slični). 1C010.a. 1C010.b. 1C210.a. 1C210.b. I.A1.010 Vlakna impregnirana s umjetnim ili prirodnim smolama (preprezi), vlakna presvučena metalom ili ugljikom (predoblici) ili „predoblici ugljičnih vlakana”, kako slijedi: (a) izrađeni od „vlaknastih ili filamentnih materijala” navedenih u I.A1.009 gore; (b) „matrica” od epoksi smole impregnirana ugljičnim „vlaknastim ili filamentnim materijalima” (preprezi), navedena u 1C010.a., 1C010.b. ili 1C010.c., za popravak konstrukcija zrakoplova ili laminata čija veličina pojedinog lista ne prelazi 50 cm × 90 cm; (c) preprezi navedeni u stavkama 1C010.a., 1C010.b. ili 1C010.c., impregnirani fenolnim ili epoksi smolama i temperaturom prelaska u staklo (Tg) nižom od 433 K (160 °C) i temperaturom vulkaniziranja nižom od temperature prijelaza u staklo. 1C010 1C210 I.A1.011 Keramički kompozitni materijali ojačani sa silicij-ugljičnim vlaknima, koji se koriste za vrhove noseva, letjelice koje ponovno ulaze, mlaznice, koja se koristi u „glavama projektila”, osim onih navedenih u 1C107. 1C107 I.A1.012 Nije u uporabi. I.A1.013 Tantal, tantalov karbid, volfram, volframov karbid i njihove slitine, osim onih navedenih u 1C226, koji imaju obje od sljedećih karakteristika: (a) u oblicima sa šupljom cilindričnom ili sferičnom simetrijom (uključujući segmente cilindra) unutarnjeg promjera između 50 mm i 300 mm; te (b) imaju masu veću od 5 kg. 1C226 I.A1.014 „Elementarni prah” kobalta, neodima ili samarija ili slitina ili njihove mješavine, koji sadrže najmanje 20 % masenog udjela kobalta, neodima ili samarija, čije su čestice manje od 200 μm. Tehnička napomena: „Elementarni prah” znači prah jednog elementa visoke čistoće. I.A1.015 Čisti tributil fosfat (TBP) [br. CAS 126-73-8] ili mješavina u kojoj je maseni udio TBP-a veći od 5 %. I.A1.016 Martenzitni čelik, osim onog navedenog u 1C116 ili 1C216. Tehničke napomene: 1. Izraz martenzitni čelik čija je tvrdoća rastezanja odnosi se na martenzitni čelik prije ili nakon toplinske obrade. 2. Martenzitni čelici su slitine željeza, koje općenito karakterizira visoki postotak nikla, vrlo mali udio ugljika i uporaba zamjenskih elemenata ili usedlina koje omogućavaju očvršćivanje starenjem. 1C116 1C216 I.A1.017 Metali, metalni prašci i materijal kako slijedi: (a) volfram i volframove slitine, osim onih navedenih u 1C117, u obliku jednakih sferičnih ili atomiziranih čestica promjera 500 μm ili manje, s masenim udjelom volframa 97 % ili većim; (b) molibden ili molibdenove slitine, osim onih navedenih u 1C117, u obliku jednakih sferičnih ili atomiziranih čestica promjera 500 μm ili manje, s masenim udjelom molibdena 97 % ili većim; (c) materijali od volframa u krutom obliku, osim onih navedeih u 1C226, koji su sastavljeni od sljedećih materijala: 1. volframa i slitina s masenim udjelom volframa 97 % ili više; 2. volframove slitine s bakrom (copper infiltrated tungsten) s masenim udjelom volframa 80 % ili više; ili 3. volframove slitine sa srebrom (silver infiltrated tunsten) s masenim udjelom volframa 80 % ili više. 1C117 1C226 I.A1.018 Meke magnetne slitine, osim onih navedenih u 1C003, sa sljedećim kemijskim sastavom: (a) sadržaj željeza između 30 % i 60 %; i (b) sadržaj kobalta između 40 % i 60 %. 1C003 I.A1.019 Nije u uporabi. I.A1.020 Grafit, osim onog navedenog u 0C004 ili 1C107.a., namijenjen ili određen za uporabu u strojevima koji rade po načelu pražnjenja električnog napona (EDM). 0C004 1C107.a. ▼M9 I.A1.021. Legirani čelici u listovima ili pločama, koji imaju bilo koju od sljedećih karakteristika: (a) legirani čelici koji „mogu podnijeti” graničnu čvrstoću na vlak 1 200 MPa ili više na 293 K (20 °C); ili (b) dupleksni nehrđajući čelik stabiliziran dušikom. Napomena: Izraz legure koje „mogu podnijeti” obuhvaća legure prije ili nakon toplinske obrade. Tehnička napomena: „dupleksni nehrđajući čelik stabiliziran dušikom” ima dvofaznu mikrostrukturu koja se sastoji od feritnih i austenitnih zrnaca s dodatkom dušika za stabilizaciju mikrostrukture. 1C116 1C216 I.A1.022 Ugljiko-ugljikovi kompozitni materijal. 1A002.b.1 I.A1.023 Slitine nikla u sirovom ili poluprerađenom obliku s masenim udjelom nikla od 60 % ili više. 1C002.c.1.a I.A1.024 Slitine titana u obliku lista ili ploče koje „mogu podnijeti” graničnu čvrstoću na vlak 900 MPa ili više na 293 K (20 °C). Napomena: izraz legure koje „mogu podnijeti” obuhvaća legure prije ili nakon toplinske obrade. 1C002.b.3 ▼M12 I.A1.025 Slitine tantala, osim onih navedenih u 1C002 i 1C202. 1C002 1C202 I.A1.026 Cirkonij i slitine cirkonija, osim onih navedenih u 1C011, 1C111 i 1C234. 1C011 1C111 1C234 I.A1.027 Eksplozivne tvari, osim onih navedenih u 1C239 na popisu vojne opreme, ili tvari ili mješavine s masenim udjelom tih eksplozivnih tvari većim od 2 %, kristalične gustoće veće od 1,5 g/cm3 i s brzinom detonacije većom od 5 000 m/s. 1C239 ▼M5

OBRADA MATERIJALA







I.A2. Roba Br. Opis Povezana stavka iz Priloga I. Uredbi (EZ) br. 428/2009 I.A2.001 Sustavi za ispitivanje vibracija, njihova oprema i komponente, osim onih navedenih u 2B116, kako slijedi: (a) sustavi za ispitivanje vibracija koji koriste tehnike povratne veze ili zatvorene petlje i koji uključuju digitalni upravljački sklop, koji mogu vibrirati sustav pri 0,1 g rms ili više u cijelom rasponu od 0,1 Hz do 2 kHz i prenosivim silama od 50 kN ili većim, mjereno na „mjernom stolu”; (b) digitalni upravljački sklopovi, kombinirani s posebno predviđenim „softverom” za ispitivanje vibracija, s „kontrolnom pojasnom širinom u realnom vremenu” većom od 5 kHz, namijenjeni za korištenje zajedno sa sustavima za ispitivanje vibracija navedenim u točki (a); Tehnička napomena: „Kontrolna pojasna širina u realnom vremenu” definira se kao najveća mogućnost upravljačkog sklopa za izvršenje kompletnih ciklusa uzimanja uzorka, obrade podataka i prijenosa kontrolnih signala. (c) odbijači vibracija (jedinice za miješanje), sa ili bez pridruženih pojačala, koji mogu prenositi silu od 50 kN ili više, mjereno na „mjernom stolu”, i koji se koriste u sustavima za ispitivanje vibracija navedenim u točki (a); (d) potporne konstrukcije za ispitivanje i elektronske jedinice namijenjene uklapanju više kombiniranih višestrukih jedinica za miješanje u sustav koji može pružiti učinkovitu složenu silu od 50 kN ili veću, mjereno na „mjernom stolu”, i koji se koriste u vibracionim sustavima navedenim u točki (a). Tehnička napomena: „Mjerni stol” znači ravan stol ili površinu, bez ugrađenih uređaja ili armature. 2B116 ▼M12 I.A2.002 Alatni strojevi, osim onih navedenih u 2B001 ili 2B201 i bilo koja njihova kombinacija, za uklanjanje (ili rezanje) metala, keramike ili „kompozita’ koji, prema tehničkim specifikacijama proizvođača, mogu biti opremljeni elektroničkim uređajima za ‚numeričku kontrolu”, koji imaju točnost pozicioniranja jednaku ili manju (bolju) od 30 μm prema ISO 230/2 (1988) (1) ili istovrijednoj nacionalnoj normi duž bilo koje linearne osi. 2B001 2B201 ▼M5 I.A2.002a Komponente i jedinice za numeričko upravljanje, posebno namijenjene za alatne strojeve navedene u gornjim stavkama 2B001, 2B201 ili I.A2.002. I.A2.003 Strojevi za uravnoteženje i povezana oprema, kako slijedi: (a) strojevi za uravnoteženje, namijenjeni ili modificirani za zubarsku ili drugu medicinsku opremu, koji imaju sljedeće karakteristike: 1. ne mogu uravnotežavati rotore/sklopove mase veće od 3 kg; 2. mogu uravnotežavati rotore/sklopove pri brzinama većim od 12 500 rpm; 3. mogu ispravljati neuravnoteženost na dvije ili više ravnina; i 4. mogu uravnotežavati do rezidualne specifične neuravnoteženosti od 0,2 g × mm po kg mase rotora; (b) „glave pokazivača” namijenjene ili modificirane za korištenje sa strojevima navedenim u gornjoj točki (a). Tehnička napomena: „Glave pokazivača” ponekad se nazivaju instrumentima za uravnoteženje. 2B119 I.A2.004 Uređaji za daljinsko rukovanje koji se mogu koristiti za aktivnosti na daljinu kad se radi o radiokemijskom odvajanju ili vrućim ćelijama, osim onih navedenih u 2B225, koji imaju bilo koju od sljedećih karakteristika: (a) sposobnost prodiranja 0,3 m ili više u vruću stijenku ćelije (rad kroz stijenku); ili (b) sposobnost premošćivanja preko vrha vruće ćelije debljine stijenke 0,3 m ili više (rad preko stijenke). Tehnička napomena: Uređaji za daljinsko rukovanje omogućavaju prevođenje ljudske aktivnosti na aktivnosti ruke i krajnjeg uređaja kojim se daljinski upravlja. Oni mogu biti „nadređenog/podređenog” tipa ili upravljani upravljačkom palicom ili tipkovnicom. 2B225 I.A2.005 Peći za toplinsku obradu s kontroliranom atmosferom ili oksidacijske peći koje mogu raditi pri temperaturama većim od 400 °C. Napomena: Ova stavka ne obuhvaća tunelske peći s valjčanim ili automobilskim transportom, tunelske peći s transportnom trakom, potisne peći ili komorne peći, posebno izrađene za proizvodnju stakla, keramičkog posuđa ili strukturne keramike. 2B226 2B227 I.A2.006 Nije u uporabi. I.A2.007 „Pretvarači tlaka”, osim onih koji su definirani u 2B230, koji mogu mjeriti apsolutni tlak u svakoj točki u rasponu od 0 do 13 kPa i koji imaju obje od sljedećih karakteristika: (a) elemente osjetljive na promjene tlaka izrađene od ili zaštićene „materijalima otpornima na koroziju od uran-heksafluorida (UF6)”; i (b) imaju bilo koju od sljedećih karakteristika: 1. punu skalu od manje od 200 kPa i „točnost” veću od ± 1 % pune skale; ili 2. punu skalu od 200 kPa ili više i „točnost” veću od 2 kPa. Tehnička napomena: Za potrebe točke 2B230 „točnost” uključuje nelinearnost, histerezu i ponovljivost pri okolnoj temperaturi. 2B230 I.A2.008 Oprema za ekstrakciju tekućina-tekućina (miješalice taloga, pulsni stupovi, centrifugalni kontraktori); te distributori tekućine, distributori pare ili kolektori tekućine izrađeni za takvu opremu, kod kojih su sve površine koje dolaze u izravan dodir s kemikalijom(-ama) koje se obrađuju izrađene od bilo kojeg od sljedećih materijala: (a) slitina s masenim udjelom nikla većim od 25 % i s masenim udjelom kroma većim od 20 %; (b) fluoropolimera; (c) stakla (uključujući postaklenu ili ocakljenu presvlaku ili oblogu stakla); (d) grafita ili „ugljičnoga grafita”; (e) nikla ili slitine s masenim udjelom nikla većim od 40 %; (f) tantala ili slitine tantala; (g) titana ili slitine titana; (h) cirkonija ili slitine cirkonija; ili (i) nehrđajućeg čelika. Tehnička napomena: „Ugljični grafit” je spoj amorfnog ugljika i grafita, čiji maseni udio grafita čini 8 % ili više. 2B350.e. I.A2.009 Industrijska oprema i komponente, osim onih navedenih u 2B350.d., kako slijedi: Izmjenjivači topline ili hladionici s površinom za prijenos topline većom od 0,05 m2 i manjom od 30 m2 te s cijevima, pločama, kolutima ili blokovima (jezgre) izrađenima za takve izmjenjivače ili hladionike, kod kojih su sve površine koje dolaze u izravan dodir s tekućinom (tekućinama) izrađene od sljedećih materijala: (a) slitine s masenim udjelom nikla većim od 25 % i s masenim udjelom kroma većim od 20 %; (b) fluoropolimera; (c) stakla (uključujući postaklenu ili ocakljenu presvlaku ili oblogu stakla); (d) grafita ili „ugljičnoga grafita”; (e) nikla ili slitina s masenim udjelom nikla većim od 40 %; (f) tantala ili slitine tantala; (g) titana ili slitine titana; (h) cirkonija ili slitine cirkonija; (i) silicijeva karbida; (j) titanova karbida; (k) nehrđajućeg čelika. Napomena: Ova stavka ne obuhvaća radijatore za vozila. Tehnička napomena: Materijali koji se koriste za izradu brtvi i plombi te druge opreme za brtvljenje ne utječu na kontrolni status izmjenjivača topline. 2B350.d. I.A2.010 Pumpe s višestrukim brtvama i bez brtvi, osim onih navedenih u 2B350.i., prikladne za korozivne tekućine, ili vakuumske pumpe i kućišta (kućišta pumpe), predoblikovana zamjenjiva kućišta, kotači za miješanje, rotori ili mlaznice mlaznih crpki, koji su izrađeni za takve pumpe, kod kojih su sve površine koje dolaze u izravan dodir s kemikalijom(-ama) koje se obrađuju izrađene od bilo kojeg od sljedećih materijala: (a) slitine s masenim udjelom nikla većim od 25 % i s masenim udjelom kroma većim od 20 %; (b) keramike; (c) ferosilikona; (d) fluoropolimera; (e) stakla (uključujući ostakljenu ili ocakljenu presvlaku ili oblogu stakla); (f) grafita ili „ugljičnoga grafita”; (g) nikla ili slitine s masenim udjelom nikla većim od 40 %; (h) tantala ili slitine tantala; (i) titana ili slitine titana; (j) cirkonija ili slitine cirkonija; (k) niobija (kolumbija) ili slitine niobija; (l) nehrđajućeg čelika; (m) slitine aluminija; ili (n) gume. Tehnička napomena: Materijali koji se koriste za izradu brtvi i plombi te druge opreme za brtvljenje ne utječu na kontrolni status pumpe. Izraz „guma” obuhvaća sve vrste prirodne i sintetičke gume. 2B350.i. I.A2.011 „Centrifugalni odvajači”, osim onih navedenih u 2B352.c., koji mogu neprekidno odvajati bez širenja aerosola i izrađeni od: (a) slitina s masenim udjelom nikla većim od 25 % i s masenim udjelom kroma većim od 20 %; (b) fluoropolimera; (c) stakla (uključujući ostakljenu ili ocakljenu presvlaku ili oblogu stakla); (d) nikla ili slitina s masenim udjelom nikla većim od 40 %; (e) tantala ili slitina tantala; (f) titana ili slitina titana; ili (g) cirkonija ili slitina cirkonija. Tehnička napomena: „Centrifugalni odvajači” uključuju i taložnike. 2B352.c. I.A2.012 Sinterirani metalni filtri, osim onih navedenih u 2B352.d., izrađeni od nikla ili slitina nikla s masenim udjelom nikla većim od 40 %. 2B352.d. I.A2.013 Strojevi za oblikovno valjanje i strojevi za potisno oblikovanje, osim onih navedenih u 2B009, 2B109 ili 2B209, i za njih posebno izrađene komponente. Tehnička napomena: Za potrebe ove stavke, strojevi koji kombiniraju oblikovno valjanje i potisno oblikovanje smatraju se strojevima za potisno oblikovanje. 2B009 2B109 2B209 I.A2.014 Oprema i reagensi, osim onih navedenih u 2B350 ili 2B352, kako slijedi: (a) fermentatori koji mogu uzgajati patogene „mikroorganizme” ili viruse ili mogu proizvoditi toksine, bez širenja aerosola, i koji imaju ukupni kapacitet od 10 l ili više; (b) mješalice za fermentatore, kako je navedeno gore u točki (a); Tehnička napomena: Fermentatori uključuju bioreaktore, kemostate i sustave za neprekidni protok. (c) laboratorijska oprema, kako slijedi: 1. oprema za lančanu reakciju polimeraze (Polymerase chain reaction – PCR); 2. oprema za genetsko sekvenciranje; 3. genetski sintetizatoriji; 4. oprema za elektroporaciju; 5. posebni reagensi povezani s opremom iz točke I.A2.014.c. pod brojevima od 1. do 4. gore; (d) filteri, mikrofilteri, nanofilteri ili ultrafilteri koji se mogu upotrijebiti u industrijskoj ili laboratorijskoj biologiji za neprekidno filtriranje, osim filtera posebno izrađenih ili prilagođenih za medicinske svrhe ili za proizvodnju čiste vode, namijenjenih za uporabu u okviru projekata koje službeno podupiru EU ili UN; (e) ultracentrifuge, rotori i adapteri za ultracentrifuge; (f) oprema za zamrzavanje suhom parom. 2B350 2B352 I.A2.015 Oprema, osim one navedene u 2B005, 2B105 ili 3B001.d., za nanošenje metalnih presvlaka i za nju posebno projektirane komponente i dodaci, kako slijedi: (a) proizvodna oprema za kemijske postupke nanašanja (Chemical Vapour Deposition – CVD); (b) proizvodna oprema s fizičkim nanašanjem (PVD); (c) proizvodna oprema za nanašanje uz pomoć indukcijskog ili dielektričnog zagrijavanja. 2B005 2B105 3B001.d. I.A2.016 Otvoreni spremnici ili kontejneri, s ili bez mješalica, ukupne unutarnje (geometrijske) zapremnine veće od 0,5 m3 (500 litara), kod kojih su sve površine koje dolaze u izravan dodir s kemikalijom(-ama) koje se obrađuju ili skladište izrađene od bilo kojega od sljedećih materijala: (a) slitina s masenim udjelom nikla većim od 25 % i s masenim udjelom kroma većim od 20 %; (b) fluoropolimera; (c) stakla (uključujući ostakljenu ili ocakljenu presvlaku ili oblogu stakla); (d) nikla ili slitina s masenim udjelom nikla većim od 40 %; (e) tantala ili slitine tantala; (f) titana ili slitine titana; (g) cirkonija ili slitine cirkonija; (h) niobija (kolumbija) ili slitina niobija; (i) nehrđajućega čelika; (j) drva; ili (k) gume. Tehnička napomena: Izraz „guma” obuhvaća sve vrste prirodne i sintetičke gume. 2B350 (1) Proizvođači koji točnost pozicioniranja izračunavaju u skladu s ISO 230/2 (1997) trebaju se savjetovati s nadležnim tijelima države članice u kojoj imaju sjedište.

ELEKTRONIKA







I.A3. Roba Br. Opis Povezana stavka iz Priloga I. Uredbi (EZ) br. 428/2009 I.A3.001 Visokonaponska jednosmjerna napajanja, osim onih navedenih u 0B001.j.5. ili 3A227, koji imaju obje od sljedećih karakteristika: (a) sposobnost za kontinuirani rad u vremenskom razdoblju od osam sati, s naponom od 10 kV ili više i s izlaznom snagom od 5 kW ili više, sa ili bez otpadaka; i (b) stabilnost struje ili napona bolju od 0,1 %, u vremenskom razdoblju od četiri sata. 0B001.j.5. 3A227 I.A3.002 Spektometri mase, osim onih navedenih u 0B002.g. ili 3A233, koji mogu mjeriti ione atomske mase jednake ili veće od 200, s razlučivošću boljom od 2 dijela u 200 i s ionskim izvorima za njih, kako slijedi: (a) spektometri mase s induktivno povezanom plazmom (ICP/MS); (b) spektometri mase